title: Patrik Antonius

text: Antoniuksella ja hänen puolisollaan Mayalla on yksi tytär, 8. toukokuuta 2007 syntynyt Mila. Perhe muutti vuoden 2008 alussa Monte Carloon.


title: Bryce Dallas Howard

text:
Bryce Dallas Howard (s. 2. maaliskuuta 1981 Los Angeles, Kalifornia) on yhdysvaltalainen näyttelijä.
Bryce Dallas Howard on vanhin näyttelijä-ohjaaja Ron Howardin ja Cheryl Howardin (o.s. Alley) neljästä lapsesta. Myös hänen setänsä Clint Howard ja isänpuoleinen isoisänsä Rance Howard ovat näyttelijöitä.


title: Bryce Dallas Howard

text: Hän syntyi Los Angelesissa, mutta varttui Greenwichin kaupungissa Connecticutissa ja Westchesterin piirikunnassa New Yorkissa. Valmistuttuaan high schoolista, hän alkoi opiskella näyttelemistä New Yorkin yliopiston Tisch School of the Artsissa. Hän suoritti tutkinnon Bachelor of Fine Arts (BFA) vuonna 2003.


title: Bryce Dallas Howard

text: Howard teki ensimmäiset elokuvaesiintymisensä isänsä ohjaamissa elokuvissa "Perhe on paras" (1989), "Apollo 13" (1995) ja "The Grinch" (2000). Hän esitti sivuosaroolia, Heatheria, vuonna 2004 ensi-iltansa saaneessa, Alan Brownin ohjaamassa pienen budjetin elokuvassa "The Book of Love", ja teki ensimmäisen pääosaroolinsa samana vuonna ilmestyneessä, M. Night Shyamalanin ohjaamassa elokuvassa "Kylä", jossa hänellä on Ivy Walkerin osa. Hänen seuraavia elokuviaan olivat Lars von Trierin "Manderlay" vuodelta 2005 ja Shyamalanin "Lady in the Water" vuodelta 2006, joissa molemmissa hän esittää naispääosaa.


title: Bryce Dallas Howard

text: 2000-vuosikymmenen lopulla Howard näytteli muun muassa vuoden 2007 elokuvassa "Spider-Man 3 – Hämähäkkimies 3", jossa hän esittää Gwen Stacyä, ja vuoden 2009 elokuvassa "Terminator – Pelastus", jossa hän esittää Kate Connoria, päähenkilö John Connorin vaimoa. Vuonna 2009 hänet valittiin näyttelemään Victoria-nimistä vampyyriä kolmannessa Twilight-elokuvassa "Twilight – Epäilys", joka sai ensi-iltansa kesäkuussa 2010. Elokuvasarjan aiemmissa osissa hahmoa oli esittänyt Rachelle Lefevre.


title: Bryce Dallas Howard

text: Elokuvanäyttelemisen lisäksi Howard on esiintynyt myös useissa teatterinäytelmissä. Vuonna 2003 hän näytteli Rosalindiä New Yorkin The Public Theaterissa esitetyssä Shakespearen näytelmässä "Kuten haluatte", jonka ohjasi Erica Schmidt, ja hän uusi roolin vuonna 2006 valmistuneessa näytelmän elokuvasovituksessa, jonka ohjasi Kenneth Branagh. Hän sai elokuvasta Golden Globe -ehdokkuuden sarjassa paras naispääosa minisarjassa tai televisioelokuvassa. Muita näytelmiä, joissa hän on esiintynyt, ovat muun muassa Molièren "Tartuffe" ja Thornton Wilderin "Meidän kaupunkimme".


title: Bryce Dallas Howard

text: Howard on ollut kesäkuusta 2006 lähtien naimisissa näyttelijä Seth Gabelin kanssa. Heillä on kaksi lasta, helmikuussa 2007 syntynyt poika Theo ja tammikuussa 2012 syntynyt tytär Beatrice.


title: Albert Puroma

text: Albert Aleksander Puroma ent. Bäckman (21. helmikuuta 1895 Tuusula – 8. huhtikuuta 1987 Helsinki)Onttonen 2005: 213. oli suomalainen kenraaliluutnantti ja Mannerheim-ristin ritari numero 96. Hänelle se myönnettiin everstinä päivämäärällä 18. lokakuuta 1942, jolloin hän oli Jänkäjääkäreiden eli Jalkaväkirykmentti 12:n komentaja. Hyvin usein hänen nimensä kirjoitetaan muodossa A. A. Puroma. Hänestä on käytetty myös kutsumanimeä "Pohjolan Rommel" ja hänen omat miehensä jänkäjääkärit kutsuivat johtajaansa "Reikärauta-Puromaksi".


title: Albert Puroma

text: Puroman vanhemmat olivat liikemies Magnus Bäckman ja Hanna Strömberg. Hänet vihittiin avioliittoon vuonna 1922 Rauha Elisabeth Pirilän kanssa. Hän kävi kansakoulun ja suoritti yksityisesti seitsemännen luokan Vaasan suomalaisessa lyseossa vuonna 1925. Hän kävi kapteenikurssin sotakorkeakoulussa vuonna 1926 ja Sotakorkeakoulun yleisen osaston vuosina 1930–1932.


title: Albert Puroma

text: Puroma työskenteli merimiehenä ja joutui internoiduksi Saksaan, koska Saksa piti Suomea vihollismaanaan. Hänen onnekseen hänelle avautui mahdollisuus vapauteen liittymällä vapaaehtoisena Saksassa sotilaskoulutusta antavan Jääkäripataljoona 27:n 2. komppaniaan 6. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan palattua rintamalta, alkoi sillä monipuolinen koulutusjakso Libaussa 25. maaliskuuta 1917 alkaen. Tänä aikana Puroma toimi muun muassa lähettina Libaun ja Polangenissa erikoiskoulutusta saavien joukkojen välillä.


title: Albert Puroma

text: Puroma muistelee jääkärikoulutustaan osin vanhanaikaiseksi, kunnes viimeisessä Libau-vaiheessa koulutus muuttui siinä määrin, että hän arvioi koulutuksen vastanneen siltä osin reservin upseerikoulutusta, tosin kaikilta kohdin ei sitäkään.


title: Albert Puroma

text: Puroma astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Suomeen palattuaan jääkäreille järjestettiin hienot tanssiaiset ja päivälliset, joilla Puroma muistaa saaneen oikeata riisipuuroa. Juhlinnan jälkeen hänet sijoitettiin Suomen valkoiseen armeijaan joukkueenjohtajaksi 4. Jääkärirykmentin 11. jääkäripataljoonan 1. komppaniaan. Hän osallistui sisällissodan taisteluihin Viipurissa.


title: Albert Puroma

text: Puroma jatkoi palvelustaan Tampereella sisällissodan jälkeen 4. Jääkärirykmentistä supistamalla muodostetussa Jääkäripataljoona 4:ssä, joka nimettiin 2. Jääkäripataljoonaksi, Pohjolan jääkäripataljoonaksi ja edelleen Kajaanin sissipataljoonaksi. Hänet määrättiin 20. marraskuuta 1918 alkaen 1. komppanian päälliköksi, josta hänet siirrettiin edelleen 2. tammikuuta 1922 alkaen Jääkäriprikaatin aliupseerikoulunjohtajaksi Laihian Hulmille.


title: Albert Puroma

text: Puroma siirrettiin 28. huhtikuuta 1927 Jääkäriprikaatin esikuntaan, josta hänet komennettiin 15. kesäkuuta 1927 ja siirrettiin 23. joulukuuta 1927 alkaen Reserviupseerikouluun komppanianpäälliköksi. Hän toimi koulunjohtajan viransijaisena 1. syyskuuta – 31. joulukuuta 1928 ja 5. syyskuuta 1933 – 1. elokuuta 1934 väliset ajat, jonka jälkeen hän hoiti koulutusupseerin tehtäviä. Puroma nimitettiin 20. tammikuuta 1936 Kannaksen sotilaspiirin päälliköksi, josta tehtävästä hänet siirrettiin 24. maaliskuuta 1938 alkaen puolustusministeriön reservinkoulutustoimiston päälliköksi.


title: Albert Puroma

text: Puroma osallistui talvisotaan kenraaliluutnantti Harald Öhquistin komentamassa II armeijakunnan alaisessa Viipurin suojeluskuntapiirissä sekä Kannaksen sotilaspiirin päällikkönä. Välirauhan aikana hänet komennettiin Mikkeliin maavoimien esikuntaan koulutusosaston päälliköksi. Maavoimien esikunnasta hänet siirrettiin heinäkuussa 1940 Päämajan henkilöosaston päälliköksi. Kesän jälkeen Puroma siirrettiin yleisesikunnan päällikön Erik Heinrichsin määräyksestä 12. prikaatin komentajaksi Lappiin.


title: Albert Puroma

text: Jatkosodan puhjettua hän siirtyi 12. prikaatista muodostetun 6. divisioonan Jalkaväkirykmentti 12:n (jänkäjääkärit) komentajaksi. Hänen johtamansa rykmentti oli osin asevelvollisia ja osin talvisodan veteraaneja niin sanottuja Lapin jätkiä. Hän osallistui sen komentajana taisteluihin Sallassa. Hän johti ensimmäistä hyökkäystä Sallassa tulen alla joukkojensa edestä, jolloin hänen molemmat lähettiupseerinsa kaatuivat. Myöhemmin hän osallistui rykmentin ympärille muodostetun Osasto Puroman komentajana läpimurtotaisteluun Kiestingissä ja valtaustaisteluun Louhivaarassa. Puroma marssitti keväällä vuonna 1943 komentamansa Jalkaväkirykmentti 12:sta Karhumäkeen, missä hän osallistui sotatoimiin Karhumäki–Stalinin kanava -akselilla. Viimeisenä jatkosotavuonna hänet siirrettiin panssaridivisioonan Jääkäriprikaatin komentajaksi. Neuvostoliiton suurhyökkäyksen alettua kesäkuun 9. päivänä 1944, Puroma sai komentoonsa panssarintorjuntaan pikakoulutetun taisteluosasto Puroman, joka käsitti 3 100 miestä. Osasto oli taisteluvalmis 14. kesäkuuta ja osallistui Kuuterselän VT-aseman takaisin valtaukseen kenraalimajuri Aaro Pajarin komentaman 3. divisioonan apuna. Taistelu oli verisin koskaan suomalaisten käymä taistelu. Puroma osallistui vielä taisteluosastosta ja rajajääkäreistä koostuvan Jääkäriprikaatin (Taisteluryhmä Puroma) kanssa Vuosalmella 11. heinäkuuta 1944 käytyyn vastahyökkäykseen, joka pysäytti vihollisen sodan loppuun saakka.Brantberg 1999: 262.


title: Albert Puroma

text: Puroman sota ei päättynyt jatkosotaan, vaan hänet nimitettiin vuoden 1944 elokuussa 6. divisioonan komentajaksi ja hän hyökkäsi panssaridivisioonan tukemana entisen aseveljen kimppuun Puolangan ja Ranuan kautta Rovaniemelle. Marraskuusta 1944 alkaen Puroma toimi Lapin sodassa Ryhmä Puroman komentajana.


title: Albert Puroma

text: Sotien jälkeen Puroma siirtyi Taistelukoulun väliaikaiseksi johtajaksi, josta hänet siirrettiin vuonna 1946 Puolustusvoimain Pääesikunnan komentoesikunnan päälliköksi. Tässä tehtävässä hän toimi vuoteen 1949 saakka. Vuonna 1949 hänet nimitettiin Rajavartiostojen päälliköksi. Hän erosi vakinaisesta palveluksesta säädetyn eroamisiän perusteella 29. helmikuuta 1956.


title: Albert Puroma

text: Puroma osallistui marsalkka Mannerheimin ruumiin saattamiseen Sveitsistä Suomeen yhdessä silloisen jalkaväen tarkastajan, Mannerheim-ristin ritarin kenraalimajuri, K. A. Tapolan kanssa 31. tammikuuta 1951.


title: Albert Puroma

text: Puroma kuoli 8. huhtikuuta 1987 ja hänet on haudattu Kaartin hautausmaalle Helsinkiin.


title: Albert Puroma

text: Puroma toimi Harjoitusohjesääntökomitean jäsenenä vuosina 1919–1920 ja Reserviupseerikoulun kunnianeuvoston puheenjohtajana vuosina 1930 ja 1933 sekä 3. divisioonan kunniatuomioistuimen jäsenenä vuonna 1933. Hän toimi Upseeriliiton puheenjohtajana vuosina 1947–1953.


title: Pihasaunio

text: Pihasaunio ("Matricaria discoidea", myös "Matricaria matricarioides" ja "Chamomilla suaveolens") on asterikasvien heimoon ja tuoksusaunioiden sukuun kuuluva, tanakka, vahvasti ryydintuoksuinen ruohokasvi. Pihasaunio on levinnyt Koillis-Aasiasta ja Pohjois-Amerikasta 1800-luvulla Eurooppaan, missä sitä tavataan nykyään lähes koko maanosassa. Pihasaunion vanha virallinen suomenkielinen nimi on kehräsaunio. Kansanomaisia nimiä lajista tunnetaan yli 80, mikä kertoo lajin tavanomaisuudesta Suomessa, vaikka se on maassa nuori uustulokas.


title: Pihasaunio

text: Pihasaunio kasvaa 10–35 cm korkeaksi. Varsi on tukeva, kalju tai ylhäältä lyhytkarvainen ja useimmiten latvasta haaroittuva. Kasvin pääjuuri on voimakas ja tyvestä paksu, laihoilla kasvupaikoilla haarautumaton. Kierteiset, kapealiuskaiset lehdet ovat runsaslukuiset. Lehtilavat ovat tiheän pariliuskaisia ja liuskoiltaan lähes rihmamaisia. Kukinto on tavallisesti alle senttimetrin levyinen mykerö, jonka kehtosuomujen laita on läpikuultava. Mykeröperät ovat lyhyet. Mykerön kekomaisesta, ontosta mykeröpohjasta kasvaa pieniä, kellanvihreitä, torvimaisia kukkia. Pihasaunio kukkii Suomessa heinä-syyskuussa. Hedelmä on vaaleanruskea, 1,2–1,5 mm:n kokoinen ja vinokärkinen pähkylä, jonka sisäsivulla on kolmesta neljään pitkittäistä harjua. Pähkylän pappus (pähkylän kärjessä sijaitseva verhiön muutunnainen) on matala, vaalea ja kruunumainen. Yhdessä kasvissa kehittyy noin 5 000 pähkylää. Märkänä pähkylä liimautuu helposti esimerkiksi ihmisten jalkineisiin ja vaatteisiin, ajoneuvoihin ja eläinten karvoihin, mikä levittää lajia tehokkaasti.


title: Pihasaunio

text: Pihasaunion alkuperäisenä kasvualueena on kiistellystikin pidetty sekä Koillis-Aasiaa että läntistä Pohjois-Amerikkaa. Pohjois-Amerikassa lajia tavataan koko mantereella lukuun ottamatta Yhdysvaltain kuumia eteläosia sekä Kanadan ja Alaskan arktisimpia alueita. Yleisin se on mantereen pohjoisosassa ja toisaalta länsirannikolla. Yhtenäinen levinneisyysalue jatkuu Aasian puolella Venäjän itäosissa ja Pohjois-Japanissa. Muualla Aasiassa lajia tavataan lähinnä Etelä- ja Keski-Siperiassa. Eurooppaan pihasaunio levisi 1800-luvulla ja eteni maanosassa nopeasti uusille kasvupaikoille. Nykyään pihasauniota kasvaa suurimassa osassa Eurooppaa. Laji puuttuu pohjoisen arktisilta alueilta sekä suurimmasta osasta Välimeren alueen Eurooppaa, poikkeuksena kuitenkin Etelä-Ranska.


title: Pihasaunio

text: Lajin ensihavainto Suomessa tehtiin vuonna 1849 Helsingin kasvitieteellisessä puutarhassa, jossa lajia tavattiin rikkakasvina. Jo parissa vuosikymmenessä pihasaunio oli yleinen laji Helsingissä. Vuoteen 1925 mennessä sitä oli Suomessa tavattu jo napapiirin pohjoispuolella, ja 1940-luvulla pihasaunio oli levinnyt pohjoisimpiin kolkkiin saakka. Nykyään pihasaunio on yleinen tai erittäin yleinen laji aina Keski-Lappia myöten. Pohjois-Lapissa sitä tavataan satunnaisemmin ja esiintymät keskittyvät asutuskeskusten ja pääteiden varsille.


title: Pihasaunio

text: Pihasaunio on tyypillinen ihmisen kulttuurin seuralainen, jota tavataan pihoilla, puutarhoissa, teillä, polunvarsilla, pelloilla, rannoilla ja joutomailla. Se kestää kasvupaikoillaan erittäin hyvin tallaamista tai yliajamista. Pihasaunio on typensuosija. Typekkäillä ja valoisilla kasvupaikoilla laji kasvaa erityisen reheväksi.


title: John Dickson Carr

text: John Dickson Carr (30. marraskuuta 1906, Uniontown, Pennsylvania – 27. helmikuuta 1977, Greenville, Etelä-Carolina) oli kuuluisa yhdysvaltalainen dekkarikirjailija, joka kirjoitti myös salanimillä Carter Dickson, Carr Dickson ja Roger Fairbairn. Hän oli yksi niin sanotun kultakauden dekkarin suosituimmista kirjailijoista. Hän keskittyi erityisesti suljetun huoneen arvoitukseen, jonka mestarina Carr tunnetaan.


title: John Dickson Carr

text: 17 kirjailijan raati valitsi vuonna 1981 Carrin tunnetuimman teoksen, "Kolme ruumisarkkua", kaikkien aikojen parhaaksi suljetun huoneen arvoitukseksi.


title: Merikosken ammatillinen koulutuskeskus

text: Merikosken ammatillinen koulutuskeskus oli vuosina 1957–2007 toiminut Hengitysliiton omistama valtakunnallinen ammattillista perus- ja aikuiskoulutusta tarjoava erityisoppilaitos, joka järjesti erityisopetusta sekä toimi ammatillisen erityisopetuksen asiantuntijana ja kehittäjänä.


title: Merikosken ammatillinen koulutuskeskus

text: Merikosken ammatillinen koulutuskeskus liittyi elokuun 2007 alussa yhteiseen koulutusorganisaatioon Ammattiopisto Luoviin.


title: Merikosken ammatillinen koulutuskeskus

text: Koulutusta annettiin kuudella koulutusalalla: Lisäksi koulutuskeskus tarjosi valmentavaa ja kuntouttavaa opetusta ja ohjausta sekä ammatilliseen peruskoulutukseen valmentavana että työhön ja itsenäiseen elämään valmentavaa koulutusta.


title: Merikosken ammatillinen koulutuskeskus

text: Koulutuskeskuksen päätoimipaikka sijaitsi Oulun Myllytullissa ja Intiössä. Muut toimipaikat sijaitsivatHelsingissä, Limingassa, Muhoksella, Tampereella ja Ylitorniolla.


title: Parolan lentokenttä

text: Parolan lentokenttä toimi Hattulan Parolannummella vuodet 1935–1962. Kentän pituus oli alun perin 600 m, mutta talvisodan alla se raivattiin kilometrin pituiseksi. Myöhemmin kentälle rakennettiin kaksi kiitotietä ristiin.


title: Parolan lentokenttä

text: Sotien aikana kentällä koulutettiin hävittäjälentäjiä. Kenttä toimi ilmavoimien huoltokenttänä. Se oli myös Ilmavoimien Viestipataljoonan sijoituspaikka. SS-valtakunnanjohtaja Heinrich Himmler seurueineen käytti Parolan kenttää Suomen-vierailunsa aikana elokuussa 1942 lomaillessaan pari päivää Tyrvännön Petäyksessä lääkintäkenraalimajuri Eino Suolahden huvilalla.


title: Parolan lentokenttä

text: 1950-luvulla kenttä oli Suomen merkittävimpiä purjelentokenttiä ja siellä järjestettiin 1959 purjelennon SM-kilpailut. Ilmailutoiminta loppui lentokentällä 1962, kun Puolustusvoimat tarvitsi alueen omaan käyttöönsä. Ilmavoimien lentotoiminta siirtyi Tikkakoskelle ja siviili-ilmailu Lopen Räyskälään.


title: Parolan lentokenttä

text: Kenttä toimii nykyään panssarivaunujen harjoitusalueena ja Panssariprikaatin sotilasslangissa lentokenttä tunnetaan nimellä Leke. Kentän eteläreunassa sijaitsee historiallinen Parolan leijona -patsas.


title: George Huff

text: George Clayton Huff, Jr. (s. 4. marraskuuta 1980, New Orleans, Louisiana) on yhdysvaltalainen laulaja, joka sijoittui neljänneksi American Idolin kolmannella tuotantokaudella. Hän tuli mukaan Houstonin, Teksasin koelauluista. Hän laulaa lähinnä soul, R&B- ja gospel-musiikkia. Hänen esikoisalbuminsa oli "My Christmas". Hänellä on toinenkin albumi, 18 000 kappaletta myynyt "Miracles", joka valmistui 11. lokakuuta vuonna 2005.


title: Töölön Vesa

text: Töölön Vesa on vuonna 1906 perustettu helsinkiläinen urheiluseura, jonka toiminta on nykyisin keskittynyt jalkapalloon, kaukalopalloon ja lentopalloon. Seuralla on värikäs historia, joka sisältää muun muassa jääkiekkotoiminnan myymisen Aimo Mäkiselle. Kaupan pohjalta syntyi jääkiekkoseura Jokerit.


title: Töölön Vesa

text: Töölön Woimistelu ja Urheiluseura Wesa syntyi lokakuun 6. päivä 1906 järjestetyssä kokouksessa. Perustajana oli Risto Mustonen, joka toimi myös seuran ensimmäisenä puheenjohtajana. Perustamispäätös virallistettiin seuraavana päivänä pidetyssä Töölön työväenyhdistyksen kokouksessa, jossa myös vahvistettiin seuran ensimmäiset säännöt. Ensimmäisinä urheilulajeina olivat paini, hiihto ja voimistelu. Myöhemmin lajivalikoimaan tulivat myös yleisurheilu, pyöräily, jalkapallo, jääpallo, jääkiekko, kaukalopallo, lentopallo ja golf. Vuonna Vesa pelasi myös TUL:n pesäpallosarjassa karsiutuen kuitenkin ensimmäisessä ottelussaan jatkosta.


title: Töölön Vesa

text: Alkuaikoina Vesa tunnettiin painiseurana. Sittemmin menestystä saavutettiin jalkapallossa ja jääkiekossa. Jääkiekkotoiminta Suomen mestaruussarjassa oli kuitenkin kaataa seuran talouden. Vuonna 1967 Töölön Vesan jääkiekkotoiminta myytiin Aimo Mäkiselle, joka otti vastuulleen myös suuren osan veloista. Kaupan seurauksena syntyi uusi seura, Helsingin Jokerit.


title: Töölön Vesa

text: Seurassa on tällä hetkellä noin 250 jäsentä. Päälajien jalkapallon, kaukalopallon ja lentopallon lisäksi harrastelajeina ovat myös futsal, golf, jalkapallotennis, koripallo ja rantalentopallo.


title: Parola

text: Parola on Hattulan kunnan keskustaajama, jossa sijaitsee myös suurin osa kunnan palveluista. Parola sijaitsee Hämeenlinnan keskustasta pohjoiseen. Taajaman asukasluku on noin 4 000, joka on alle puolet koko kunnan asukasluvusta.


title: Parola

text: Parolassa toimii Parolan koulu ja Juteinin koulu (Juteinikeskus) 1.–6.-luokkalaisille, Parolan yhteiskoulu 7.–9.-luokkalaisille ja Parolan lukio. Läheisellä Parolannummella on Panssarimuseo ja Parolannummen varuskunta, jossa toimii Panssariprikaati. Hattulan kunnanvirasto muutti Pappilanniemeen kosteusongelmien takia vuoden 2013 aikana, mutta Parola pysyi kuitenkin edelleen virallisesti kuntakeskuksena.


title: Parola

text: Parola sijaitsee hyvien liikenneyhteyksien varrella, sillä sen läpi kulkee moottoritietasoisena valtatie 3 Helsingistä Tampereelle. Parolassa on pääradalla sijaitseva Parolan rautatieasema, jossa pysähtyvät Helsingin ja Tampereen väliset paikallisjunat kuusi kertaa päivässä suuntaansa. Hämeenlinnan kaupunkibussit 5 ja 10 liikennöivät myös Parolaan.


title: Bullpup

text: Bullpup on kivääri- tai haulikkotyyppi, jossa sekä lipas että laukaisukoneisto ovat liipasimen takana. Näin aseen kokonaispituus saadaan lyhyemmäksi kuitenkaan lyhentämättä piippua aseen kantomatkan ja tehon kustannuksella.


title: Bullpup

text: Tunnettuja nykyisiä bullpup-kivääreitä ovat muun muassa itävaltalainen Steyr AUG, ranskalainen FAMAS, brittiläinen L85A2 ja belgialainen FN F2000. Myös suomalaisesta Valmet M76 -rynnäkkökivääristä suunniteltiin laskuvarjojääkärien käyttöön tarkoitettu bullpup-versio, Valmet M82, mutta se todettiin sopimattomaksi palveluskäyttöön. Asetta valmistettiin noin 2 000 kappaleen erä, pääasiassa itselataavana kertatuliversiona Yhdysvaltojen siviilimarkkinoille. Bullpup-haulikoista mainittakoon Pancor Jackhammer ja NeoStead 2000.


title: Get Your Wings

text: Get Your Wings on amerikkalaisen hard rock -yhtye Aerosmithin toinen julkaistu albumi. Tämä on ensimmäinen Jack Douglasin tuottama albumi, Douglas tuotti myös yhtyeen neljä seuraavaa albumia. Albumi


title: Aerolíneas Argentinas

text: Aerolíneas Argentinas on Argentiinan kansallinen lentoyhtiö ja Argentiinan suurin lentoyhtiö. Ministro Pistarinin kansainvälinen lentoasema, joka sijaitsee Buenos Airesissa, on Aerolíneas Argentinasin tärkein tukikohta. Yhtiöllä on 53 konetta laivastossaan ja 18 tilattuna. Kohteita sillä on 56. Yhtiö on ollut SkyTeamin jäsen 2012:ta lähtien.


title: Aerolíneas Argentinas

text: Yhtiö on perustettu vuonna 1950. Aerolíneas Argentinas ja chileläinen LAN Airlines ovat ainoita latinalaisamerikkalaisia lentoyhtiöitä, joilla on reittikohteita Oseaniassa.


title: Mons Badonicuksen taistelu

text: Mons Badonicuksen (englanniksi Mount Badon, kymriksi Mynydd Baddon) eli Badon Hillin taistelu oli taistelu, jossa roomalais-brittiläiset ja kelttijoukot löivät selvästi maahantunkeutuneen anglosaksien armeijan. Taistelun tarkkaa aikaa (400- tai 500-luku) ja paikkaa ei tiedetä varmuudella, mutta se oli aikakautensa merkittävä poliittinen ja sotilaallinen tapahtuma. Varhaisimmat lähteet eivät kerro taistelun johtajien nimiä, mutta 800-luvun "Historia Britonum" mainitsee voittajaksi kuningas Arthurin.


title: Mons Badonicuksen taistelu

text: Polemisoitu munkki Gildas, lähes aikalainen, kertoo esseessään "De Excidio Britanniae", että taistelu oli samana vuonna kuin hän syntyi (noin 494 tai 516), mutta hän ei kerro kummankaan puolen johtajaa eikä mitään josta voitaisiin päätellä tapahtumapaikka.


title: Kearney Zzyzwicz

text: Kearney Zzyzwicz on kuvitteellinen hahmo yhdysvaltalaisessa piirrossarjassa "Simpsonit". Hän on yksi Jimbo Jonesin johtaman kiusaajajengin jäsenistä Springfieldin ala-asteella. Hahmon ääninäyttelijä on Nancy Cartwright.


title: Kearney Zzyzwicz

text: Kearneyn kavereita ovat Jimbo, Dolph ja toisinaan myös Nelson Muntz. Kearneyn ensiesiintyminen oli Jimbon ja Dolphin tavoin 1. tuotantokauden jaksossa ”Sankarin pää”. Vaikka Kearney käytöksensä perusteella vaikuttaa suunnilleen samanikäiseltä kuin Jimbo ja Dolph, sarjassa vihjaillaan usein, että hän olisi todellisuudessa aikuinen, joka on juuttunut ala-asteelle lukuisten luokalle jäämisten vuoksi. Kearneyn iän liioittelu on muodostunut sarjassa toistuvaksi vitsiksi, mihin liittyy myös hänen satunnaisesti esiintyvä poikansa, Kearney Jr.


title: Kearney Zzyzwicz

text: Kearney on tukeva ja hänen päänsä on paljaaksi ajeltu. Hän pukeutuu yleensä valkoiseen, repalaiseen t-paitaan, saappaisiin ja mustiin tai sinisiin shortseihin, joiden lahkeiden reunat ovat repaleiset. Ranteiden ympärillä on piikkirannekkeet.


title: Kearney Zzyzwicz

text: Kearneyn iästä on vaikea saada selkoa. Aikuinen bussinkuljettaja Otto Mann on maininnut Kearneyn olleen hänen kanssa samalla luokalla. Joskus Kearneyn nähdään saapuvan kouluun autolla, hänet on kerrottu olevan äänioikeutettu ja hänet on kerran nähty tavallisessa vankilassa. Välillä hänet kuvataan jopa eronneena yksinhuoltajaisänä. Joissain jaksoissa Kearneyn ikää on liioiteltu vielä enemmän ja hänen on mainittu kokeneen vuosikymmenten takaisia tapahtumia ja olevan siten vähintään keski-ikäinen. Kearneyn on mainittu myös seurustelleen kaverinsa Jimbon äidin kanssa.


title: Kearney Zzyzwicz

text: Simpsonien tulevaisuueen sijoittuvassa 11. tuotantokauden jaksossa ”Tulevaisuus” Kearney toimi Yhdysvaltain presidentiksi kohonneen Lisa Simpsonin turvamiehenä.


title: Kearney Zzyzwicz

text: Kearneyn sukunimi Zzyzwicz ilmeni ensi kerran vasta 18. kauden jaksosta ”24 minuuttia”, eikä sitä yleensä ikinä mainita.


title: Veikko Laihanen

text: Veikko Petter Laihanen (22. kesäkuuta 1924 Viipurin mlk. – 21. maaliskuuta 2004 Helsinki) oli suomalainen elokuvatuottaja, -ohjaaja, -käsikirjoittaja ja -kuvaaja. Laihanen valmistui liikunnanohjaajaksi vuonna 1949. Hän toimi myös kansauintien järjestelytoimikunnassa 1950-luvulla.


title: Veikko Laihanen

text: Laihanen perusti vuonna 1952 vaimonsa kanssa aluksi Filmituotanto Veikko Laihanen Oy:n, jonka toimitusjohtaja ja puheenjohtaja hän oli alusta alkaen. Filmituotannossa valmistui ainakin 700 elokuvaa. Vuonna 1964 valmistui Laihasen tuottama suomalais-yhdysvaltalainen pitkä näytelmäelokuva "Juokse kuin varas". Muutamat elokuvat saivat myös palkintoja.


title: Veikko Laihanen

text: Laihaselle myönnettiin vuonna 1989 arvonimi elokuvaneuvos. Laihanen kuoli vuonna 2004 Helsingin Kulosaaressa 79 vuoden ikäisenä.


title: Andrew Howe

text: Andrew Howe Besozzi (s. 12. toukokuuta 1985 Los Angeles, Yhdysvallat) on italialainen pituushyppääjä.


title: Andrew Howe

text: Vuonna 2001 Howe saavutti Debrecenissä alle 18-vuotiaiden MM-kisoista pronssia pituushypystä tuloksella 761 cm. Vuonna 2004 hän saavutti Grossetossa pidetyissä alle 20-vuotiaiden MM-kisoissa kultaa pituushypyssä (811) ja 200 metrillä (20,28). Lopullisen läpimurtonsa maailman huipulle Howe teki vuonna 2006. Kevättalvella sisäratojen MM-kisoissa Moskovassa hän hyppäsi kolmanneksi häviten voittaja Ignisious Gaisahille 11 senttiä tuloksella 819 cm. Myöhemmin samana vuonna hän voitti Eurooppa-cupissa pituuskilpailun tuloksella 829 cm, ja elokuussa Göteborgin EM-kisoissa kultamitalin tuloksella 820 cm. Kauden päätteeksi hän oli toinen maailmancupissa hypättyään 812.


title: Andrew Howe

text: Howe voitti Birminghamin halli-EM-kilpailuissa 2007 kultaa Italian halliennätyksellä 830. Osakan MM-kisoissa 2007 Howe hyppäsi hopealle uudella Italian ennätyksellä 847 cm. Kisassa hän hyppäsi viimeisellään sentillä ohi sillä hetkellä johdossa olleen Panaman Irving Saladinon. Saladino kuitenkin ohitti Howen viimeisellä hypyllään. Myöhemmin samana syksynä Howe voitti hypättyään 835. Pekingin olympialaisissa 2008 Howe karsiutui tuloksella 781 cm. Barcelonan EM-kisoissa 2010 hän oli viides tuloksella 812 cm.


title: Diskonttaus

text: Diskonttaus tarkoittaa tulevaisuuden rahavirran nykyarvon laskemista. Jotta tämänhetkinen ja tulevaisuudessa maksettava raha olisi vertailukelpoista keskenään, pitää tulevien maksujen arvo siirtää nykyaikaan eli diskontata. Mitä kauemmaksi tulevaisuuteen maksu sijoittuu, sitä vähemmän sillä on arvoa nykyhetkellä siinäkin tapauksessa, että inflaatiota ei ole ja maksun suorittaminen on varmaa. Diskonttauksessa käytetään diskonttokorkoa, jonka avulla eri ajankohtien rahamäärät yhteismitallistetaan. Diskonttokorko vastaa riskittömän sijoituksen reaalikorkoa.


title: Diskonttaus

text: Maksun diskontto eli ennakkokorko on alennus, joka tulee kysymykseen, jos jokin maksu on sovittu maksettavaksi jonakin määräpäivänä (eräpäivänä), mutta sopimuksen mukaan maksajalla on oikeus saada maksusta jonkin sovitun korkoprosentin mukaista alennusta, mikäli hän suorittaa maksun jo ennen eräpäivää.


title: Diskonttaus

text: Tämän hyvityksen laskemiseen on olemassa kaksi tapaa, "virallinen diskontto" ja "kauppadiskontto", jotka johtavat hieman eri tuloksiin. Kauppadiskontto merkitsee aina hieman suurempaa alennusta kuin samalla korkoprosentilla laskettu virallinen diskontto, mutta käytännössä erotus on lähes merkityksettömän pieni.


title: Diskonttaus

text: Virallinen diskontto määritellään siten, että jos alennetun eli diskontatun maksun suuruinen rahasumma "k" sijoitetaan maksupäivänään korkoa kasvamaan annetun prosentin "p" mukaan, alun perin sovittuun eräpäivään mennessä sille kertyy korkoa täsmälleen tämän myönnetyn alennuksen verran. Toisin sanoen pätee yhtälö:


title: Diskonttaus

text: missä "K" on alun perin sovittu maksu eli velan tuleva arvo ja "k" alennettu (diskontattu) maksu eli velan nykyarvo, "p" korkoprosentti ja "t" aika vuosina (yleensä vuoden murto-osa eli "t" Vekselin diskonttaus merkitsee sen myymistä pankkiin ennen vekseliin merkittyä eräpäivää. Tällöin siihen merkitystä rahasummasta vähennetään kauppadiskonton mukaan laskettu ennakkokorko sekä pankin perimä kulukorvaus.


title: Diskonttaus

text: Vekselin haltijalla ei kuitenkaan ole ilman muuta oikeutta myydä vekseliä pankkiin diskontattavaksi, vaan pankki voi kieltäytyä ottamasta sitä vastaan, mikäli se arvioi luottotappion riskin liian suureksi.


title: Diskonttaus

text:
Diskreetissä tapauksessa tulevaisuudessa saadun rahavirran tai kiinteän summan diskontattu arvo lasketaan vähentämällä siitä diskonttokorko jokaiselta aikayksiköltä. Jatkuva-aikaisessa diskonttauksessa rahavirran ajallinen jakautuminen lähestyy ääretöntä, jonka vuoksi diskonttauskerroin määritellään Neperin luvun avulla.
Yleensä diskonttokorko ilmaistaan vuosikorkona. Diskonttokorkona käytetään usein pääoman kustannusta, joka on tavallisesti markkinakorko, jota on mahdollisesti korjattu tulevan rahavirran epävarmuuteen liittyvillä tekijöillä.


title: Diskonttaus

text: Kun oletetaan, että on olemassa vektorimuodossa esitettävä kassavirta, joka kestää n+1 periodia, ja jossa jokainen kassavirtavektorin alkio kuuluu reaalilukuihin:


title: Diskonttaus

text: formula_6. , missä vektorin ensimmäinen alkio edustaa nykyisyyttä


title: Diskonttaus

text: Tämän kassavirran nykyarvo, olettaen korkokannan r>0 olemassaolo, voidaan esittää muodossa:


Diskonttaus


title: Diskonttaus

text: Esimerkiksi yritykset voivat arvioida omistamansa kiinteistön arvoa diskonttaamalla arvioidut tulevat vuokratulot valitulla diskonttokorolla. Jos on valittu 4 prosentin eli 0,04 vuosittainen korko, lasketaan vuosittaisten vuokratulojen "CF1, ..., CFn" nykyarvo "PV" ():


title: Diskonttaus

text:
formula_8
Diskonttokertoimen yleinen kaava "T" periodin kuluttua saatavalle rahasummalle kiinteällä periodittaisella korolla "r" on:


title: Diskonttaus

text: Jatkuva-aikaisen kiinteän koron diskonttokerroin on:


title: Diskonttaus

text: Kassavirran nykyarvo voidaan jatkuvan koron tapauksessa määrittää summalausekkeen avulla, kuten diskreetissäkin tapauksessa. Se tapahtuu seuraavasti:


title: Diskonttaus

text: On olemassa nykyisyydestä alkava, rahassa mitattavissa oleva, kassavirta:


title: Diskonttaus

text: Tämän kassavirran nykyarvo on muotoa:


title: Kearney

text: Kearney voi tarkoittaa:


title: Doppler (romaani)

text: Doppler on norjalaisen Erlend Loen romaani. Norjaksi se ilmestyi vuonna 2004 ja suomeksi 2005 Outi Mennan suomentamana.


title: Doppler (romaani)

text: Doppler on muuttanut metsään telttaan asumaan. Hän ei pidä ihmisistä ja haluaa olla yksin. Hän tappaa puukolla hirven. Hirven lihaa hän saa vaihtaa rasvattomaan maitoon kaupassa. Hirven vasasta, joka saa nimekseen Bongo, tulee Dopplerille hyvä ystävä.


title: Doppler (romaani)

text: Tosin on Dopplerilla perhekin: vaimon lisäksi Taru sormusten herrasta -friikki tytär Nora ja lastenohjelmariippuvainen poika Gregus. Kun välillä pitää olla perheensäkin suhteen sosiaalinen, Doppler on ihan pulassa. Metsässä ei tule aika pitkäksi, varsinkaan sitten kun hän keksii alkaa rakentaa toteemipaalua.


title: Doppler (romaani)

text: Lisäksi kirjassa esiintyy erikoisia sivuhahmoja. Düsseldorf rakentaa pienoismalliksi kaikki pienet yksityiskohdat mukaan lukien saksalaista kylää, jossa hänen isänsä kuoli maailmansodassa. Rauta-Roger on murtovaras, joka saa Dopplerin perheen DVD-soittimen, että isä-Doppler pääsisi eroon piinaavista lasten animaatioiden tunnusmelodioista. Myöhemmin kuvioihin astuu myös oikeistolaismies.


title: Naujoji Akmenė

text: Naujoji Akmenė on pohjoisessa Liettuassa, Šiauliain läänissä ja Akmenėn kunnallispiirissä sijaitseva kaupunki. Vuonna 2010 kaupungin väkiluku oli 11 096 asukasta.


title: Naujoji Akmenė

text: Kaupungin nimi tarkoittaa suomennettuna "uutta Akmenėa", joka myös on kaupunki Liettuassa.


title: Naujoji Akmenė

text: Naujoji Akmenė nimenä otettiin käyttöön 1940-luvun lopulla. Kaupunginoikeudet se sai vuonna 1965.


title: Varissuon liikekeskus

text: Varissuon liikekeskus (ent. Itäkeskus) on vuonna 1981 valmistunut liikekeskus, joka sijaitsee Turun Varissuon kaupunginosassa. Itäkeskuksen nimi muutettiin vuonna 2011 Varissuon liikekeskukseksi, aiempi nimi oli Turun Itäkeskus.


title: Varissuon liikekeskus

text: Liikekeskuksen suunnitteli arkkitehtitoimisto Laiho−Pulkkinen−Raunio Oy, jonka käsialaa ovat myös alueen terveysasema, kirjasto ja kirkko, sekä rakensi Urakoitsijat Oy. Kaupunki halusi käyttää julkisissa rakennuksissa samaa suunnittelijaa yhtenäisen ilmeen saavuttamiseksi. Keskus valmistui vuonna 1981.


title: Varissuon liikekeskus

text: Tarkoituksena oli rakentaa keskuksesta koko itäisen Turun palvelukeskus, jonne olisi tultu ostoksille muualtakin. Keskus sijoitettiin kansirakenteen päälle, jotta Littoistentien erottamat Varissuon kaksi osa-aluetta yhdistyisivät ja niiden välille muodostuisi turvallinen jalankulkuyhteys. Ilmastoinnin yhteyteen suunniteltiin lämmöntalteenottojärjestelmä. Alun perin keskuksen yhteyteen oli tarkoitus rakentaa myös urheilukeskus, mutta suunnitelma ei toteutunut.


title: Varissuon liikekeskus

text: Vuonna 2007 Aberdeen Real Estate Fund Finland hankki liikekeskuksen omistukseensa 9,6 miljoonalla eurolla. Itäkeskus oli viimeinen seurakuntien omistama liikekiinteistö Turussa.


title: Varissuon liikekeskus

text: Idän Basaari oli noin 1000 neliömetrin basaarimainen myyntialue joka avattiin 11. kesäkuuta 2010 ja se lopetti toimintansa vuonna 2012 kannattamattomana. Liike sijaitsi Varissuon liikekeskuksen pohjakerroksessa. Liikkeestä vastasi turkulainen Idän Basaari Oy, joka vuokrasi toimitiloja edelleen eksoottisia myyntituotteita eri puolilta maailmaa Suomeen tuoville yrittäjille. Basaarissa oli 11 liikettä, joiden lähes kaikki yrittäjät olivat maahanmuuttajataustaisia.


title: Varissuon liikekeskus

text: Liikekeskuksessa on Kelan toimipiste ja Postin asiakasmiespiste. Lisäksi on päivittäistavarakauppa, pesula, kampaamoja ja useampi ravintola.


title: Itäkeskus (täsmennyssivu)

text: Itäkeskus voi tarkoittaa muun muassa seuraavia asioita:


title: Rune

text: Rune voi tarkoittaa seuraavia:


title: Koskela

text: Koskela voi tarkoittaa seuraavia:


title: Kuopion kauppahalli

text: Kuopion kauppahalli on jugend-tyyliin rakennettu kauppahalli Kuopion torilla. Kauppahallissa on myyntipiste 30 yritykselle. Se on auki ympäri vuoden kuutena päivänä viikossa.


title: Kuopion kauppahalli

text: Rakennuksen on suunnitellut Johan Victor Strömberg. Kauppahalli aloitti toimintansa elokuussa 1902. Hallia laajennettiin 1914 Arne Sireliuksen suunnittelemalla lihatarkastamolla, joka toimii nykyään kalahallina. Myöhemmin hallin ulkoasua on paranneltu ja tehty sisäremontteja. Kauppahallin purkamisesta keskusteltiin vakavasti viimeksi 1960-luvulla. Kauppahalli päätettiin kuitenkin kunnostaa 1970-luvun alussa. Rakennuksen nykyinen väritys on peräisin tältä ajalta.


title: Kuopion kauppahalli

text: Kauppahalli-hanketta oli suunniteltu jo 1870-luvulta lähtien. Ruoan myynnin puhtausvaatimukset olivat nousseet ja näin myös Kuopiossa tuli tarve rakentaa torille pysyvä myyntipaikka. Samaan aikaan torille suunniteltiin myös basaarirakennuksen rakentamista, mutta sitä ei koskaan toteutettu. Myöskään satamatorille samoihin aikoihin suunniteltu kauppahalli ei koskaan toteutunut.


title: Kuopion kauppahalli

text: Kauppahallia ja torin ympäristöä muutettiin alatorihankkeessa, johon liittyi myös kalahallin siiven purkaminen ja uuden kahvilaravintolan rakentaminen sen tilalle. Myös kauppahallin väritys muutettiin toriremontin yhteydessä keltaiseksi.


title: Skeppsholmen

text: Skeppsholmen on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella Stadsholmenin itäpuolella, ja kuuluu Norrmalmin kaupunginosa-alueeseen. Kaupunginosa on muodostettu vuonna 1905.


title: Skeppsholmen

text: Skeppsholmenille johtaa Skeppsholmsbron-niminen silta Blasieholmenin niemeltä. Lisäksi Skeppsholmenilta on siltayhteys pienemmälle Kastellholmenin saarelle. Kaupunginosassa asuu noin 70 ihmistä ja se on maa-alaltaan 0,20 neliökilometrin sekä vesialaltaan 0,41 neliökilometrin suuruinen. Sillä on vesirajaa vanhankaupungin, Norrmalmin, Djurgårdenin ja Södermalmin kanssa.


title: Skeppsholmen

text: Skeppsholmenilla sijaitsevat muun muassa Tukholman modernin taiteen museo Moderna museet, Ruotsin arkkitehtuurimuseo ja Amiralitetshuset. Alueella on paljon Ruotsin laivaston vanhoja kasarmirakennuksia, jotka on otettu uuteen käyttöön. Vuosittaiset Tukholman jazz-festivaalit sijoittuvat myös Skeppsholmenille.


title: Kilpisjärvi (järvi)

text: Kilpisjärvi on järvi Suomen Enontekiön ja Ruotsin Kiirunan kuntien rajalla lähellä Norjan rajaa. Järven pinta on 473 metriä merenpinnan yläpuolella. Kilpisjärveen kuuluu Ylinen Kilpisjärvi (pohjoissaam. "Bajit Gilbbesjávri") ja Alanen Kilpisjärvi ("Vuolit Gilbbesjávri"). Kilpisjärvestä laskee Könkämäeno Muonionjoen kautta Tornionjokeen.


title: Kilpisjärvi (järvi)

text: Jää lähtee Kilpisjärvestä vasta juhannuksen tienoilla ja ensilumi sataa syys–lokakuussa.


title: Kilpisjärvi (järvi)

text: Muinoin myöhäisjääkaudella Kilpisjärven ranta oli noin 20 metriä nykyisen tason yläpuolella, mikä on havaittavissa järven etelärannalla. Silloin järvi laski Storfjordenin kautta Atlanttiin, kun jää salpasi kulun Könkämäenon laaksoon.


title: Ricchi e Poveri

text: Ricchi e Poveri () on italialainen pop-yhtye. Se perustettiin vuonna 1968 kokoonpanolla, johon kuuluivat Franco Gatti, Angela Brambati, Angelo Sotgiu ja Marina Occhiena. Yhtye on yhä toiminnassa.


title: Ricchi e Poveri

text: Ricchi e Poverin ensimmäinen esiintyminen tapahtui Cantagiro-festivaalilla vuonna 1968. Yhtye osallistui San Remon musiikkikilpailuun ensimmäistä kertaa vuonna 1970. Se edusti maataan Eurovision laulukilpailussa 1978 kappaleellaan "Questo amore" ja sijoittui kahdenneksitoista saaden 53 pistettä.


title: Ricchi e Poveri

text: Marina Occhiena lähti yhtyeestä 1981.


title: 10th Anniversary Live

text: 10th Anniversary Live on suomalaisen Ensiferum-yhtyeen ensimmäinen DVD, joka julkaistiin 28. kesäkuuta vuonna 2006. Se on kuvattu uudenvuodenaattona vuonna 2005 kulttuuri- ja monitoimitalo Nosturissa. DVD:llä on myös mukana suomalaisen Finntroll-yhtyeen onnittelulaulu 10-vuotiaalle Ensiferumille.


title: Novell

text: Novell oli yhdysvaltalainen ohjelmistoteollisuuden yritys, joka keskittyi verkkokäyttöjärjestelmiin (Novell NetWare, SUSE), turvattuun käyttäjätietojen hallintaan ja sovellusintegrointiin.


title: Novell

text: Novell perustettiin Provossa, Utahissa vuonna 1979 nimellä Novell Data Systems Inc valmistamaan CP/M-pohjaisia tietokoneita. Yhtiön perustivat George Canova, Darin Field ja Jack Davis.


title: Novell

text: Tammikuussa 1983 yhtiön nimeksi muutettiin Novell Inc. ja Raymond Noordasta tuli Novellin pääjohtaja. Vuonna 1983 julkaistiin verkkokäyttöjärjestelmä Novell NetWare.


title: Novell

text: NetWare oli tarkoitettu tiedosto- ja tulostuspalvelimeksi. Novell kehitti XNS:n päälle omat IDP- ja SPP-verkkoprotokollansa, joista käytettiin yhdessä nimeä IPX. NetWare käytti alustanaan MS-DOSin ja PC-DOSin kaltaista Novell DOSia (entinen DR-DOS), jonka se sai ostaessaan Digital Researchin 1991. DR-DOS kilpaili Microsoftin MS-DOSin kanssa. Novell osti myös ethernet-verkkokortteja valmistaneen Excelanin ja kaupallisti TCP/IP-protokollaa.


title: Novell

text: 1980-luku oli yhtiölle suotuisaa aikaa ja vuonna 1990 Novellilla oli lähes monopoliasema yrityksille tarkoitetuissa verkoissa.


title: Novell

text: 1990-luvun alussa Novell lähti Microsoftia vastaan. Microsoft puolestaan vastasi tähän kampittamalla kilpailijaansa mm. lisäämällä Windows 3.1:een koodia, joka antoi ylimääräisen virheilmoituksen, jos ikkunointia ajettiin kilpailijan DOS-käyttöjärjestelmällä. Vuonna 1993 Novell osti Unix System Laboratoriesin AT&T:lta ja sai siten Unix-käyttöjärjestelmän tavaramerkkioikeudet. Vuonna 1994 se osti WordPerfect-tekstinkäsittelyohjelman sekä Quattro Pro -taulukkolaskennan Borlandilta.


title: Novell

text: Vuonna 1995 Novell myi UnixWare-liiketoiminnan Santa Cruz Operationille.


title: Novell

text: Novell myi WordPerfectin ja Quattro Pron Corelille 1996 menetettyään markkinat Microsoft Officelle sekä DR-DOS:n Caldera Systemsille 1996.


title: Novell

text: Vuonna 1996 yhtiö alkoi siirtyä Internet-yhteensopiviin järjestelmiin ja IPX-verkon korvattiin TCP/IP:llä. Uutta suuntaa vauhditti Eric Schmidtin nimitys toimitusjohtajaksi 1997. Tuloksena oli palvelinohjelmisto NetWare v5.0. 1990-luvun lopulla Novell oli kuitenkin menettänyt johtoasemansa Microsoftin palvelintuotteille.


title: Novell

text: Kesällä 2002 Novell osti SilverStream Softwaren ja alkoi kehittää omaa Java 2 EE -sovelluspalvelintaan (exteNd).


title: Novell

text: Vuoden 2003 aikana Novell siirtyi vahvasti Linux-liiketoimintaan ostamalla Ximianin, joka on kehittänyt mm. Evolution, Red Carpet ja Mono -ohjelmistot. Marraskuussa 2003 se osti saksalaisen SUSEn, joka oli yksi johtavista Linux-jakelujen tuottajista. SUSEn palvelintuote sai nimen SUSE Linux Enterprise Server (SLES) ja työpyötäversio nimen SUSE Linux Enterprise Desktop. NetWaren vuonna 2005 julkaistu seuraaja Novell Open Enterprise Server sisälsi mahdollisuuden NetWare tai Linux-alustan käyttöön.


title: Novell

text: Novell ja Microsoft kävivät useita keskinäisiä oikeusjuttuja. Marraskuussa 2004 Novell sai Microsoftilta 536 miljoonaa dollaria korvauksia syytettyään Microsoftia käyttöjärjestelmiensä tahallisesti hidastamisesta käytettäessä Novellin palvelimia. Seuraavalla viikolla Novell nosti uuden oikeusjutun Microsoftia vastaan kilpailurikkomuksista vuosina 1994-96.


title: Novell

text: Syksyllä 2005 yhtiö oli erottamassa viidenneksen työvoimastaan toimipaikoissaan Provossa, Walthamissa, Massachusettsissa ja Nürnbergissä.


title: Novell

text: 2. marraskuuta 2006 Novell ilmoitti yhteistyösopimuksesta Microsoftin kanssa ja yhtiöiden patenttien ristiinlisensoinnista. Tavoitteeksi on ilmoitettu Microsoft Officen ja OpenOffice.orgin yhteensopivuuden lisääminen. Yksi ensimmäisistä merkeistä tässä on OpenOffice.orgille julkaistu OpenXML/ODF-tiedostomuotojen muuntaja.


title: Novell

text: Vuonna 2007 kiista Unixin tekijänoikeuksista päättyi Novellin hyväksi: SCO ei omistanut Unixin tekijänoikeuksia ja sen oli maksettava Novellille rojalteja.


title: Novell

text:
Marraskuussa 2010 Attachmate osti Novellin 2,2 miljardin US-dollarin hintaan. Osto saatiin päätökseen huhtikuussa 2011, jolloin yhtiön osake vedettiin pörssistä ja sen patentit myytiin CPTN Holdings LLC:lle 450 miljoonan käteishintaan.
Suurin osa Novellin entistä johtoa sai potkut, kuten myös sadat sen työntekijät Provossa.


title: Novell

text: Vuonna 2014 Micro Focus yhdistyi Attachmate Groupin kanssa ja sai sitten myös Novellin ja Susen hallintaansa.


title: Saïan Supa Crew

text: Saïan Supa Crew on ranskalainen rap-kollektiivi joka muodostuu yhtyeistä Explicit Samouraï, OFX ja Simple Spirit.


title: Saïan Supa Crew

text: Ryhmän nimi juontaa juurensa anime-sarjasta Dragon Ball Z.


title: Saïan Supa Crew

text: Saïan Supa Crew:n musiikki on hyvin melodista ja kokeellista räppiä. Yhtyeen musiikki omaa vivahteita esimerkiksi reggaesta ja raggasta. Yhtye käyttää myös Beatbox-tyyliä musiikissaan.


title: Sanaristikko

text: Sanaristikko eli "ristikko", "ruudukko" tai "ristisana(tehtävä)" on eräs laajimmalle levinneitä ja suosituimpia sana-arvoitustyyppejä. Sanaristikossa on tavallisimmin tarkoituksena täyttää annettu ruudukko sanoin, joihin joko ruudukon ulkopuolelle tai sen sisälle erityisiin vihjeruutuihin sijoitetut vihjeet viittaavat.


title: Sanaristikko

text: Tyypillisesti sanaristikoissa sanat kulkevat ruudukossa yleensä sekä vasemmalta oikealle että ylhäältä alas, joissakin erikoistehtävissä myös viistoon. Helpoimmassa lähinnä lapsille suunnatussa sanaristikkotyypissä (sanakko) pyritään ratkaisemaan vain yksi ylhäältä alas luettava sana useiden vaakasuuntaisten sanojen avulla.


title: Sanaristikko

text: Sanaristikoita on yleensä sanoma- ja aikakauslehdissä, mutta niitä voidaan käyttää myös kielen oppimisen välineinä tai muussa opiskelussa. Suomessa ilmestyy useita kymmeniä ristikkolehtiä, joista valtaosa mainostaa sisältävänsä helppoja kuvaristikoita.


title: Sanaristikko

text: "New York World" -lehden joulunumerossa, joka julkaistiin 21. joulukuuta 1913, ollutta tehtävää, jonka nimeksi oli annettu "Word-Cross Puzzle", pidetään yleisesti maailman ensimmäisenä sanaristikkona. Sen oli laatinut lehden "Fun"-nimisen ajanvieteosion toimittaja Arthur Wynne. Ensimmäisenä sanaristikkokirjana pidetään yhdysvaltalaisten Richard Simonin ja Lincoln ”Max” Schusterin vuonna 1924 julkaisemaa "The Cross Word Puzzle Book" -kirjaa.


title: Sanaristikko

text: Suomen ensimmäisen sanaristikon laatija oli nimimerkki Suometar, ja tehtävä julkaistiin "Suomen Kuvalehden" numerossa 6 vuonna 1925. Edes "Suomalaisen sanaristikon historian" kirjoittaja Ilona Kemppainen ei ole pystynyt selvittämään, kuka tämä nimimerkin takana on, mutta hänen mukaansa yleisesti uskotaan, että kyseessä on Seere Salminen. Suomen ensimmäisen kuvaristikon laati shakkimestari Osmo Kaila ja se julkaistiin "Helsingin Sanomissa" 20. maaliskuuta 1955. Tunnettuja ristikoita ammatikseen tekeviä ristikonlaatijoita ovat muun muassa Pekka Joutsi, Erkki Vuokila ja Teemu Pallonen.


title: Sanaristikko

text: Suomalainen ristikko eroaa ulkomaisista merkittävästi. Suomalaisessa ristikossa ristikon sisällä käytetään pieniä vihjekuvia, kun ulkomaisissa tehtävissä kaikki vihjeet ovat tavallisesti tekstimuodossa. Tällainen niin sanottu perusristikko, jonka vihjeluettelo on varsinaisen ristikon ulkopuolella, on edelleen suosiossa monissa ulkomaisissa lehdissä, kun Suomessa suurin osa julkaistuista tehtävistä on kuvaristikoita, vain "Ilta-Sanomat" julkaisee säännöllisesti perusristikkoja.


title: Sanaristikko

text:
Ristikoiden ratkontaa tai laadintaa harrastaville suunnattu yhdistys on nimeltään Sanasepot.
Tutkimusten mukaan sanaristikoiden ratkojilla on muita nuoremmat aivot, ja sanailu näkyy huomio- ja päättelykyvyssä ja lyhytkestoisessa muistissa. Sanaristikoiden ratkomisesta on selvää etua muistisairauksien estämisessä. Mitä säännöllisemmin 50–96-vuotiaat tutkimushenkilöt käyttivät aikaansa ristikoiden ja sanapelien (kuten Scrabble) parissa, sitä parempia heidän huomio- ja päättelykykynsä ja muistinsa olivat. Heidän aivotoimintansa oli samalla tasolla kuin kymmenen vuotta nuoremmilla henkilöillä. Kokeissa testattiin kielellisen päättelykyvyn nopeutta sekä lyhytmuistin tarkkuutta.


title: Eurovision laulukilpailu 1978

text: Eurovision laulukilpailu 1978 järjestettiin 22. huhtikuuta, ja oli järjestyksessään 23. laulukilpailu. Laulukilpailu järjestettiin Palais des Congrèssa, Pariisissa.


title: Eurovision laulukilpailu 1978

text: Denise Fabren ja Léon Zitronen juontaman kilpailun voitti Israelia edustanut Izhar Cohen taustayhtyeineen kappaleella "A-Ba-Ni-Bi". Euroviisuvoitto oli Israelin ensimmäinen.


title: Eurovision laulukilpailu 1978

text: Turkin lisäksi kilpailuun palasi 11 vuotta kilpailusta poissa ollut Tanska.


title: Eurovision laulukilpailu 1978

text: Suomea edusti Seija Simola kappaleella "Anna rakkaudelle tilaisuus". Kappale sai 2 pistettä ja sijoittui Turkin kanssa toiseksi viimeiselle, jaetulle kahdeksannelletoista sijalle. Taakse jäi vain Norja nollapisteillä. Kyseessä oli ensimmäinen nykyisen pisteytysjärjestelmän ajan nollapistetapaus.


title: Eurovision laulukilpailu 1978

text: Jokainen maa valitsi oman kapellimestarin johtamaan maansa kappale. Ylikapellimestari François Rauber johti avaus- ja väliaikanumeron, muttei yhtäkään kilpailukappaletta.


title: Banana (Kongo)

text: Banana on satamakaupunki Atlantin rannikolla, Kongo-joen suulla Kongon demokraattisessa tasavallassa. Bananan asukasluku on noin 3 100. Se on hallinnollisesti osa Muandaa, joka sijaitsee noin 15 kilometriä pohjoiseen.


title: Banana (Kongo)

text: Banana sijaitsee niemekkeellä Kongo-joen suiston pohjoisrannalla. Lännessä on Atlantin valtameri rannikon öljykenttineen. Bananasta lähtee 390 kilometriä pitkä öljyputki Kinshasaan. Idässä Kongo-joki muodostaa laajan suistoalueen. Joki on purjehduskelpoinen Matadiin saakka. Etelässä, jokisuiston vastapuolella, noin 20 kilometrin päässä on Angola ja Soyon kaupunki. Pohjoisessa sijaitsee Muanda ja Angolalle kuuluva Cabindan kaistale.


title: Banana (Kongo)

text: Banana oli paikallinen orjakaupan keskus 1800-luvulla. Kaupunkia ja sen satamaa kehitettiin huomattavasti 1970- ja 1980-luvuilla ja sinne rakennettiin muun muassa rautatie.


title: Luettelo suomalaisista kestävyysjuoksun arvokisamitalisteista

text: Kestävyysjuoksu on ollut perinteisesti menestyksekäs urheilulaji Suomelle. Aikoinaan Hannes Kolehmaisen sanottiin ""juosseen Suomen maailmankartalle"" ja Paavo Nurmi on yhdeksällä kultamitalillaan edelleen yksi menestyneimmistä olympiaurheilijoista. Kyseisen aikakauden juoksijoista käytettiin nimitystä "lentävät suomalaiset". Suomalaisten menestys oli huipussaan 1910-luvulta aina talvisotaan saakka hiipuen pikkuhiljaa 1950-luvulle tultaessa. Vuoden 1936 olympialaisissa suomalaiset saavuttivat kolmoisvoiton 10 000 metrin juoksussa (Ilmari Salminen, Arvo Askola ja Volmari Iso-Hollo) ja kaksoisvoiton 5 000 metrin juoksussa (Gunnar Höckert ja Lauri Lehtinen).


text: Lasse Virenin, Juha Väätäisen, Martti Vainion ja Nina Holménin arvokisavoittojen myötä nähtiin suomalaisen kestävyysjuoksun toinen tuleminen 1970-luvulla. Kaarlo Maaningan vuoden 1980 hopea 10 000 ja pronssi 5 000 metrin juoksuista ovat kuitenkin edelleen viimeiset saavutetut olympiamitalit ja Martti Vainion vuoden 1983 pronssi 5 000 metriltä viimeinen MM-kisamitali. Yli vuosikymmenen kestänyt menestyskausi päättyi ikävällä tavalla vuonna 1984, kun Martti Vainio kärysi dopingista Los Angelesin olympialaisissa 1984 menettäen 10 000 metrin juoksussa saavutetun hopeamitalinsa. Janne Holménin voittama maratonin Euroopan mestaruus vuodelta 2002 katkaisi yllättäen pitkän mitalittoman kauden suomalaisessa kestävyysjuoksussa ratamatkojen arvokilpailuissa. Suuri yllätys koettiin myös Göteborgin EM-kisoissa 2006, kun Jukka Keskisalo voitti 3 000 metrin estejuoksun. Maastojuoksussa Annemari Sandell saavutti Euroopan-mestaruuden vuonna 1995 ja MM-pronssia vuonna 1999.


text: Kaiken kaikkiaan suomalaiset ovat saavuttaneet 5 000 metrin juoksussa seitsemän olympiakultaa (Lasse Viren kahdesti, 1972 ja 1976, Gunnar Höckert, 1936, Lauri Lehtinen, 1932, Ville Ritola, 1928, Paavo Nurmi, 1924 ja Hannes Kolehmainen, 1912), neljä hopeaa ja kaksi pronssia. 10 000 metrin juoksussa on voitettu myös seitsemän olympiakultaa (Lasse Viren kahdesti, 1972 ja 1976, Ilmari Salminen, 1936, Paavo Nurmi kahdesti, 1920 ja 1928, Ville Ritola, 1924 ja Hannes Kolehmainen, 1912), neljä hopeaa ja neljä pronssia. Maratonilla suomalaiset ovat voittaneet kahdesti (Albin Stenroos, 1924 ja Hannes Kolehmainen, 1920) ja kolmasti on oltu pronssilla. Estejuoksussa on saavutettu kolme kultaa (Volmari Iso-Hollo kahdesti, 1932 ja 1936, ja Ville Ritola, 1924), kolme hopeaa ja kaksi pronssia. Viimeisin mitali on vuodelta 1972, Tapio Kantasen tuoma pronssi.


text: Varhaisimmissa olympiakilpailuissa juostiin myös maastojuoksu, jossa suomalaiset saavuttivat kolme kultaa (Paavo Nurmi kahdesti, 1920 ja 1924, ja Hannes Kolehmainen, 1912), yhden hopean ja yhden pronssin. Maastojuoksun joukkuekilpailussa Suomi voitti kahdesti, 1920 ja 1924, ja oli kerran hopealla. 3 000 metrin joukkuejuoksun Suomi voitti 1924. Vuoden 1924 kisoissa Paavo Nurmi voitti myös 1 500 metrin juoksun, joka luetaan keskipitkän matkan juoksuihin. Myös Pekka Vasala on voittanut olympiakultaa 1 500 metrillä vuonna 1972.


text: Yleisurheilun maailmanmestaruuskilpailuissa on toistaiseksi vain yksi suomalainen yltänyt mitaleille. Tämä tapahtui Helsingin 1983 kisoissa Martti Vainion saadessa pronssia 5 000 metrillä. 10 000 metrin kilpailussa Vainio jäi niukasti neljänneksi.


text: Maastojuoksun maailmanmestaruuskilpailuja on juostu jo vuodesta 1903. Ne saivat kuitenkin virallisen MM-statuksen vasta 1973 niiden tullessa IAAF:n alaisiksi. Tuona vuonna Pekka Päivärinta voitti Suomen ainoan maailmanmestaruuden.


text: Euroopan-mestaruuskilpailuissa 5 000 metrin juoksussa on voitettu kahdesti (Juha Väätäinen, 1971 ja Taisto Mäki, 1938) ja kolmesti on oltu pronssilla. 10 000 metrin juoksussa on saavutettu viisi mestaruutta (Martti Vainio, 1978, Juha Väätäinen, 1971, Viljo Heino, 1946 ja Ilmari Salminen, kahdesti 1934 ja 1938), yksi hopea ja yksi pronssi. Maratonilla on voitettu viidesti (Janne Holmén, 2002, Veikko Karvonen, 1954, Mikko Hietanen, 1946, Väinö Muinonen, 1938, ja Armas Toivonen, 1934) ja kahdesti on oltu hopealla. Estejuoksussa on saavutettu yksi voitto (Jukka Keskisalo, 2006), yksi hopea ja kolme pronssia.


title: T-Centralen

text: T-Centralen on yksi Tukholman metron asemista. Se sijaitsee Norrmalmin kaupunginosassa, suurin piirtein Sergelin torin ja Vasagatan-kadun välissä. Asema on Tukholman metron asemista vilkkain, ja vuonna 2015 sitä käytti lähes 185 000 matkustajaa päivässä. Sitä voidaan myös pitää metroverkoston pääasemana, sillä se on ainoa asema, jonka kautta kaikki kolme linjaa kulkevat.


title: T-Centralen

text: Jalankulkutunnelin kautta asema on myös yhdistetty Tukholman keskusrautatieasemaan sekä Cityterminalen-linja-autoterminaaliin. Lisäksi sen, tai oikeammin sinisen metrolinjan aseman, alapuolella sijaitsee paikallisjunien käytössä oleva Tukholman keskustan rautatieasema.


title: T-Centralen

text: Aseman nimi oli "Centralen" 27. tammikuuta 1958 asti. Asema koostuu oikeastaan kahdesta erillisestä, yhteen rakennetusta asemasta, joita yhdistää liukukäytävä.


title: T-Centralen

text: Ensimmäinen asema avattiin 24. marraskuuta 1957. Se oli 38. Tukholman metroasema. Metrolinja 1 (vihreä linja) vanhastakaupungista Hötorgetille sekä linja 2 (punainen linja) vanhastakaupungista Östermalmstorgille kulkevat aseman läpi. Asema sijaitsee Klara kyrkan ja Åhlénsin tavaratalon alla.


title: T-Centralen

text: Asemalla on kaksi asemalaituria, jotka sijoittuvat eri tasoille. Ylempi asemalaituri on 8,5 metriä maan alla, ja se on punaisen linjan (pohjoiseen) sekä vihreän linjan (etelään) käytössä. Alempi taso sijaitsee 14 metriä maan alla, ja se on vihreä (etelään) ja punaisen linjan (pohjoiseen) käytössä.


title: T-Centralen

text: Toinen asema avattiin 31. elokuuta vuonna 1975 Tukholman metroverkoston 79. asemana. Hallinnollisesti se kuuluu samaan asemaan ensimmäisen aseman kanssa. Se sijaitsee 700 metrin päässä Kungsträdgårdenista, Åhlénsin tavaratalon ja Pääpostitalon alla. Sininen linja (metrolinja 3) Kungsträdgårdenista Rådhusetin metroasemalle kulkee aseman läpi.


title: Muanda

text: Muanda eli Moanda on rantakaupunki Kongon demokraattisessa tasavallassa, Kongo-joen suiston lähellä. Vuonna 2004 kaupungissa oli vajaat 75 000 asukasta. Se on tunnettu lainelautailuun soveltuvista uimarannoistaan. Rannan läheisyydessä on useita hotelleja, mutta itse kaupungin keskusta sijaitsee sisämaassa.


title: Muanda

text: Muandassa on lentokenttä. Satama sijaitsee noin 15 kilometrin päässä Bananassa.


title: Elisabeth Harnois

text: Elisabeth Rose Harnois (s. 26. toukokuuta 1979 Detroit, Michigan) on yhdysvaltalainen Young Artistilla palkittu näyttelijä. Harnois kasvoi eteläisessä Kaliforniassa ja aloitti näyttelijänuransa 3-vuotiaana. 5-vuotiaana hän sai kahdesta elokuvasta roolit: "Joulukuun kaksi päivää" ja "Where Are The Children". Hänen perheeseensä kuuluu neljä veljeä.


title: Etäisyysmoduli

text: Etäisyysmoduli on tähtitieteen keskeisimpiä yhtälöitä ja lähes kaikki tähtitieteelliset etäisyydenmittausmenetelmät perustuvat joiltakin osin siihen.


title: Etäisyysmoduli

text: Etäisyysmodulin idea voidaan tiivistää siihen tosiseikkaan, että kahdesta yhtä kirkkasta kohteesta kauempana olevan lähettämä säteily jakaantuu laajemmalle pinnalle. Olkoon formula_1 kohteen havaittu kirkkaus eli näennäinen magnitudi. Tämä suure saadaan mitattua suoraan teleskooppiin liitetyn fotometrin avulla. Kohteen todellista kirkkautta kuvaava suure, absoluuttinen magnitudi puolestaan on määritelty niin, että se olisi kohteen näennäinen kirkkaus, jos mittaisimme sitä 10 parsekin päässä itse kohteesta. Näiden kahden luvun erotusta formula_2 kutsutaan kohteen "etäisyysmoduliksi" ja se on yhteydessä kohteen etäisyyteen formula_3 siten, että


title: Etäisyysmoduli

text: Missä formula_5 on kymmenkantainen logaritmi ja etäisyys formula_3 on luonnollisesti lausuttu parsekeina. Logaritmin sisällä oleva luku, 10 parsekia, seuraa suoraan absoluuttisen magnitudin määritelmästä.


title: Etäisyysmoduli

text: Etäisyysmoduli pätee kaikkien magnitudien kohdalla. Kyseessä voi siis olla yhtä lailla vaikkapa bolometrinen (näennäinen magnitudi - absoluuttinen magnitudi) -erotus kuin jollakin tietyllä kapealla aallonpituuskaistalla mitattu magnitudipari. Yhtälön käytön vaikeus liittyykin tapaan, jolla tutkittavan kohteen absoluuttinen magnitudi formula_7 saadaan luotettavasti määriteltyä. Tämä vaatii lähes poikkeuksetta teoreettista taustatietoa kohteen fysiikasta.


title: Etäisyysmoduli

text: Yllä oleva etäisyysmodulin esitysmuoto on voimassa vain tyhjässä avaruudessa. Lähes poikkeuksetta kohdetta joudutaan havaitsemaan tähtienvälisen aineen läpi, jolloin osa valosta häviää tähän aineeseen ekstinktiona. Mikäli kohde on lähellä, ekstinktio voidaan mitata kohteen punertumasta ja arvioida vakioksi, jolloin etäisyysmoduli voidaan kirjoittaa muotoon


title: Etäisyysmoduli

text: missä formula_9 on nyt tähtienvälisen aineen aiheuttama häviö magnitudeina. Pitkillä etäisyyksillä joudutaan ekstinktio lausumaan himmenemisenä etäisyysyksikköä kohti (esimerkiksi 1 magnitudi/kiloparsek). Tällöin vakion formula_9 korvaa etäisyydestä riippuva termi:


title: Etäisyysmoduli

text: missä kerroin formula_12 ilmaisee häviön etäisyysyksikköä kohti. Tästä yhtälöstä etäisyyttä formula_3 ei ole enää mahdollista laskea analyyttisesti, vaan kaavaa joudutaan iteroimaan numeerisesti.


title: Etäisyysmoduli

text: Etäisyysmoduli on helppo johtaa absoluuttisen ja näennäisen magnitudin määritelmistä lähtien. Tarkastellaan kohdetta, jonka luminositeetti


title: Etäisyysmoduli

text: missä "F" on kohteesta etäisyydellä "r" mitattava vuontiheys. Koska luminositeetti on kohteen fysikaalisista ominaisuuksista riippuva suure se on sama millä tahansa etäisyydellä kohteesta ja ero vuontiheydessä johtuu siis vain etäisyyksien erosta. Ratkaistaan vuontiheys formula_15 ja sijoitetaan näennäisen magnitudin kaavaan


title: Etäisyysmoduli

text: Tässä esiintyvä "F" on magnitudin määritelmässä esiintyvä "vertailuvuontiheys". Vastaavasti absoluuttiselle magnitudille saadaan määritelmänsä mukaisesti


title: Etäisyysmoduli

text: Lasketaan nyt näiden erotus:


title: Etäisyysmoduli

text: eli logaritmin laskusääntöjen nojalla


title: Etäisyysmoduli

text: Tässä 1. ja 3. termi kumoavat toisensa ja logaritmin laskusääntöjen vuoksi voidaan kirjoittaa


title: Etäisyysmoduli

text: mistä "4πF" supistuu pois ja kun potenssin kakkosen tuo logaritmin eteen saadaan etäisyysmodulin kaava.


title: Espoon työväenopisto

text: Espoon työväenopisto on Espoon kaupungissa toimiva työväenopisto. Vuoden 2015 alusta opisto on osa Espoon seudun koulutuskuntayhtymä Omniaa. Työväenopisto järjestää Espoossa kursseja muun muassa musiikissa, teatterissa, kädentaidossa, maalauksessa, liikunnassa ja kielissä.


title: Espoon työväenopisto

text: Espoon työväenopisto perustettiin vuonna 1957. Toukokuun 24. päivänä 1957 opetusministeri Johannes Virolainen vahvisti opiston allekirjoituksellaan ja ministeriön leimalla Espoon työväenopiston – Esbo arbetarinstitutin, perustamisen. Opiston ydintehtäväksi kirjattiin varttuneiden nuorten ja täysikasvuisten kansalaisten sivistystason kohottaminen kasvavassa ja koulutusmyönteisessä kaupungissa. Espoolaisille oli vapaa-aikana tarjottava mahdollisuus lisätä tietoja ja taitoja, jotka olivat tarpeellisia kansalaiselämässä, edistivät itseopiskelua ja henkistä itsensä kehittämistä.


title: Espoon työväenopisto

text:
Espoon työväenopisto on Suomen toiseksi suurin aikuisoppilaitos vapaan sivistystyön alalla. Espoon työväenopiston kursseille voi ilmoittautua kuka tahansa. Useimmat kurssit ovat maksullisia, mutta joukossa on myös muutaman tunnin pituisia ilmaisia lyhytkursseja. Opinto-ohjelma ilmestyy kaksi kertaa vuodessa. Se on noudettavissa opiston toimipisteistä, kirjastoista ja yhteispalvelupisteistä Espoossa. Lisäksi opinto-ohjelma on luettavissa Espoon työväenopiston nettisivujen kautta.
Työväenopisto toimii Espoon viidellä suuralueella:


title: Espoon työväenopisto

text: Vuonna 2012 opiston kursseilla kävijöitä oli 51 375, opetustunteja 67 516, kurssimäärä 2 909. Espoon työväenopiston päätoimisen henkilöstön määrä oli 56 työntekijää. Lisäksi työväenopistossa työskenteli vuoden 2012 aikana 676 tuntiopettajaa ja 82 luennoitsijaa.


title: Espoon työväenopisto

text: Kielet ja kulttuurit


title: Espoon työväenopisto

text: Kielet ja kulttuurit -tiimi luo edellytyksiä omaehtoiselle vieraiden kielten oppimiselle aikuisoppijan tarpeisiin ja edistää erilaisuuden ja vieraiden kulttuurien ymmärtämistä sekä kansainvälistä kanssakäymistä muuttuvassa maailmassa.


title: Espoon työväenopisto

text: Koti ja vapaa-aika


title: Espoon työväenopisto

text: Koti ja vapaa-ajan kursseilla saat tietoja, taitoja ja elämyksiä, jotka liittyvät kotitalouteen, luontoon ja puutarhaan, sisustukseen sekä liikenteeseen. Kurssimme antavat edellytyksiä toteuttaa kestävää kehitystä omassa arjessa. Kurssit tukevat myös perheiden yhdessä olemista ja tekemistä.


title: Espoon työväenopisto

text: Käden taidot


title: Espoon työväenopisto

text: Kädentaidot tarjoavat kokemuksellisen ja elämyksellisen käsityön kautta ihmisille itsearvostuksen ja hyvänolon kasvun mahdollisuuden. Kädentaitojen opetus ylläpitää perinteitä ja kehittää uutta ilmaisua. Opetus antaa monipuolista kulttuuritietoutta ja edistää kestävää kehitystä.


title: Espoon työväenopisto

text: Liikunta, terveys ja hyvinvointi


title: Espoon työväenopisto

text: Opiston tavoitteena on monipuolisen liikunnan avulla edistää ja ylläpitää kokonaisvaltaista fyysistä ja psyykkistä terveyttä, sosiaalista toimintakykyä ja yleistä hyvinvointia. Liikuntakurssit ovat mielihyvää ja positiivisia kokemuksia tuottavia pyrkien lisäämään omatoimista ohjautuvuutta aktiiviseen terveyttä edistävään elämäntapaan.


title: Espoon työväenopisto

text: Taiteet


title: Espoon työväenopisto

text:
Kirjallisuus ja teatteri-ilmaisu
Kirjaillisuuskurssien kautta opiskilijat saavat mahdollisuuksia kirjoittaa runoja, proosaa, oman elämänsä tarinan. Teatteri-ilmaisukursseilla opiskellaan mm. käsikirjoittamisen ja teatteriohjauksen perusteet, Suunnitellaan myös teatteriryhmiä ja esityksiä.


title: Espoon työväenopisto

text: Kuvataide


title: Espoon työväenopisto

text: Kuvataiteen opiskelijat saavat opetuksessa omakohtaisen ja jaetun kokemuksen luovasta prosessista, välineitä itseilmaisuun ja -ymmärrykseen, kulttuurintuntemusta ja kulttuurielämyksiä. Opiskelijat ovat osallisina taiteen kokijoina ja tekijöinä.


title: Espoon työväenopisto

text: Musiikki


title: Espoon työväenopisto

text: Työväenopisto tarjoaa musiikinopetusta tämän päivän haasteet ja elinikäisen oppimisen periaatteet huomioiden. Opetusta annetaan musiikin tieto- ja taitoaineissa, eri tyylilajeissa ja kokoonpanoissa sekä musiikkiteknologiassa.


title: Espoon työväenopisto

text: Yhteiskunta ja aktiivinen kansalaisuus


title: Espoon työväenopisto

text: Opetustarjonnan tavoitteena on luoda edellytyksiä aktiivisena kansalaisena toimimiseen muuttuvassa ja moniarvoisessa suomalaisessa yhteiskunnassa. Tarjoamme kaikille avointa, ajankohtaista yhteiskunnallisten aineiden, tietotekniikan ja median opetusta sekä maahanmuuttajille suunnattua suomen kielen opetusta.


title: Yleinen lehtimiesliitto

text: Yleinen Lehtimiesliitto – Allmänna Journalistförbundet (YLL) on suomalainen vasemmistolainen toimittajien järjestö.


title: Yleinen lehtimiesliitto

text: YLL:ssä vaikuttavat toimituksellisissa tehtävissä työskentelevät, päätoimisesti tiedotustoiminnan ja viestinnän palveluksessa toimivat ja journalistisesta työstä pääasiallisen elantonsa saavat vasemmistolaiset sekä alan opiskelijat. Liitossa oli vuonna 2011 noin 180 jäsentä.


title: Yleinen lehtimiesliitto

text: Joka toinen vuosi pidettävässä liittokokouksessa jaetaan Yleisen Lehtimiesliiton journalistipalkinto, jonka arvo on 2 000 euroa. Kansan Sivistysrahaston yhteydessä oleva Yleisen Lehtimiesliiton opintorahasto myöntää vuosittain apurahoja. Jäsenten opinto- ja virkistystoimintaa rahoitetaan myös liiton omaisuuden tuotolla.


title: Yleinen lehtimiesliitto

text: YLL on historiallisista syistä SAK:n jäsenliitto. YLL on yksi Suomen kuudesta niin sanotusta aatteellisesta journalistijärjestöstä, jotka eivät solmi työehtosopimuksia. Nykyisin kaikki journalistien työehtosopimukset neuvottelee Suomen Journalistiliitto.


title: Yleinen lehtimiesliitto

text: YLL perustettiin 23.2.1947 SKDL:n lehtien toimittajien ammattijärjestöksi, kun toimittajia ei hyväksytty Suomen Sanomalehtimiesten Liiton jäseniksi lyhyen toimittajakokemuksen vuoksi.


title: Yleinen lehtimiesliitto

text: Uuden järjestön optimistinen nimi heijasteli pyrkimystä mahdollisimman laajapohjaiseen ammattiliittoon, johon liittyisi muitakin kuin kansandemokraattisen lehdistön toimittajia. Toive toteutui osin 80-luvulla, jolloin neljäsosa jäsenistä työskenteli muissa tiedotusvälineissä. Ammattiliiton roolista liitto oli kuitenkin jo silloin luopunut.


title: Yleinen lehtimiesliitto

text: SAK:n jäseneksi YLL pääsi heti perustamisensa jälkeen. Ensimmäisen työehtosopimuksensa liitto solmi vapunpäivänä 1947 ja viimeisen vuonna 1974. Sen jälkeen kansandemokraattisten lehtien työehdoista sopiminen siirrettiin SSL:n vastuulle.


title: Yleinen lehtimiesliitto

text: Yleinen Lehtimiesliitto liittyi tammikuussa 1950 täysjäseneksi sosialististen ja kehitysmaiden hallitsemaan Kansainväliseen journalistijärjestöön (IOJ), josta SSL oli eronnut järjestön päämajan siirryttyä Prahaan. YLL lähti IOJ:sta toukokuussa 1992, kun kansainvälisten journalistijärjestöjen yhdistäminen osoittautui mahdottomaksi. SSL irtisanoi liitännäisjäsenyytensä samasta syystä.


title: Kreikan sisällissota

text: Kreikan sisällissota käytiin vuosina 1946–1949. Se oli ensimmäinen kommunismin mittelö konservatiivisia voimia vastaan toisen maailmansodan jälkeen. Konservatiivisen puolen voitto johti Kreikan liittymiseen Natoon ja koko Välimeren itäosan painottumiseen osaksi länttä kylmässä sodassa.


title: Kreikan sisällissota

text: Varsinaisesti sodan pohjustaminen alkoi jo 1942–1944 saksalaisten miehityksen aikana, kun vasemmisto ja oikeisto kilpailivat vastarintaliikkeen johtoasemasta. Toisen maailmansodan päätyttyä vastarintaliikkeessä voitolle päässeet sosialistit saivat vastaansa liittoutuneiden tukeman oikeistolaismielisen pakolaishallituksen.


title: Kreikan sisällissota

text: Ensimmäiset taistelut käytiin joulukuussa 1944. Pakolaishallituksen johtaja Geórgios Papandréou antoi määräyksen kommunistien armeijan ELAS:in hajottamisesta. Monet ELAS:in jäsenistä olivat Makedonian slaaveja, jotka olivat perustaneet vuonna 1944 SNOF:in (slavomakedonialaisten vapautusrintama), jonka Jugoslavian Josip Broz Tito oli hyväksynyt. Titon tavoitteena oli perustaa Makedonian sosialistinen tasavalta, mihin Kreikan kommunistinen puolue KKE suhtautui hyvin positiivisesti. Myöhemmin ELAS ja SNOF irtisanoutuivat tästä tavoitteesta ja suunnitelma hylättiin lopullisesti. Papandréoun onnistui rauhoittaa tilanne brittiläisten joukkojen avulla.


title: Kreikan sisällissota

text: Kreikan ensimmäiset vapaat vaalit pidettiin maaliskuussa 1946, vaalit voitti ei-kommunistinen enemmistö. Pääministeri Konstantínos Tsaldáris järjesti syyskuussa 1946 kansanäänestyksen monarkiasta. Kansanäänestyksen voittivat monarkian kannattajat 75 prosentin kannatuksella ja he olivat vaatimassa kuningas Yrjö II:n paluuta kotimaahan. Kommunistit eivät olleet tyytyväisiä näihin tuloksiin ja levottomuudet maassa kiihtyivät.


title: Kreikan sisällissota

text: Vasemmistolaiset aloittivat uudelleen kapinoinnin maaliskuussa 1946. 30 entistä ELAS:in jäsentä hyökkäsi poliisiasemalle Litohoron kylässä. Kreikan Demokraattinen Armeija (Δημοκρατικός Στρατός Ελλάδας, "Dimokratikós Stratós Elládas", DSE) oli perustettu. DSE:n komentajana toimi ELAS:in veteraani Márkos Vafeiádis Jugoslaviassa olevassa tukikohdassa.


title: Kreikan sisällissota

text: Molemmat Jugoslavian ja Albanian kommunistihallitukset hyväksyivät Kreikan kommunistipuolueen KKE:n taistelijat. DSE värväsi noin 10 000 partisaania eri puolelta Kreikkaa. Kreikan armeijassa oli noin 90 000–100 000 ammattisotilasta. Iso-Britannia oli antanut Kreikalle taloudellista tukea 95 miljoonaa puntaa. Presidentti Harry S. Truman ilmoitti Yhdysvaltojen auttavan Kreikkaa kommunistien painostusta vastaan. Tätä ilmoitusta kutsuttiin myöhemmin termillä Trumanin oppi.


title: Kreikan sisällissota

text: DSE suoritti laaja-alaisia hyökkäyksiä pohjoisen Kreikan Epeiroksessa, Thessaliassa ja Makedoniassa. Taistelut olivat kuitenkin enimmäkseen sissisotaa alueen vuoristossa. Vasemmistolaiset antartes-partisaanit saivat apua muun muassa Jugoslaviasta, Albaniasta ja Bulgariasta. Kuitenkin Kreikan kommunistipuolue KKE päätti siirtyä sissisodan taktiikasta täysimittaiseen sotaan syyskuussa 1947. KKE ilmoitti oman hallituksen perustamisesta joulukuussa 1947 ja hallituksen pääministeriksi valittiin Vafeiádis. Tämän ilmoituksen johdosta Ateenan hallitus kielsi lopullisesti KKE:n.


title: Kreikan sisällissota

text: DSE oli voimakkaimmillaan vuoden 1948 aikana. DSE laajensi sotatoimiaan Peloponnesokselle ja Attikaan (noin 20 kilometriä Ateenasta) saakka. DSE:llä oli suurimmillaan 20 000 taistelijaa, joista 14 000 oli Makedonian slaaveja. Yhdysvaltojen suuret asetoimitukset muuttivat sodan kuitenkin voitokkaaksi konservatiivisille voimille. Konservatiivien sotavoimia johti Aléxandros Papágos ja brittien sotajoukkoja James Van Fleet, kommunistien joukkojen komentajana toimi Vafeiádis.


title: Kreikan sisällissota

text: Neuvostoliitto ja sen satelliitit katkaisivat suhteet presidentti Titon Jugoslaviaan, joka oli ollut Kreikan kommunistipuolueen suurin tukija vuodesta 1944 lähtien. Tämän seurauksena Kreikan kommunistipuolue ei saanut täydellistä tukea Neuvostoliitolta, mikä osaltaan vaikutti sodan lopputulokseen. Vafeiádista syytettiin titolaisuudesta tammikuussa 1949. Hänet syrjäytettiin poliittisista ja sotilaallisista tehtävistä ja hänen tilalleen valittiin Níkos Zachariádis. Papágos käynnisti päähyökkäyksen DSE:n sotavoimia vastaan, koodinimellä operaatio Soihtu elokuussa 1949. Hyökkäys johti Kansallisen armeijan voittoon ja DSE kärsi raskaita tappioita. DSE:n taistelijoista useimmat oli vangittu tai paennut rajan yli Albaniaan. Elokuun lopulla Albanian hallitus kielsi Neuvostoliiton vaatimuksesta Kreikan kommunistipuoluetta KKE:ta ja siihen kuuluvaa DSE:ta suorittamasta sotatoimia Albanian alueelta. Myös Jugoslavian presidentti Tito kielsi DSE:n sissejä suorittamasta sotatoimia Jugoslavian alueelta. Zachariádis suostui aloittamaan aselevon 16. lokakuuta 1949.


title: Kreikan sisällissota

text: Sisällissodan seurauksena Kreikasta tuli Yhdysvaltain liittolainen ja se liittyi puolustusliitto Natoon. Tämän vuoksi Kreikan suhteet Neuvostoliiton kanssa liittoutuneisiin pohjoisiin naapurimaihin muodostuivat etäisiksi.


title: Mercia

text: Mercia (muinaisenglannin "Mierce", ’rajakansa’) oli yksi Englannin kuningaskuntaa edeltäneistä anglosaksien kuningaskunnista.


title: Mercia

text: Anglosaksit perustivat Mercian 500-luvun alkupuolella. Sen varhaisin tunnettu kuningas on Creoda, joka nousi valtaan noin vuonna 586. Häntä seurasi Pybba noin vuonna 593. Penda tuli kuninkaaksi vuonna 632, ja hän aloitti Mercian nousun. Pendasta tuli 640-luvulla anglosaksien vahvin hallitsija, ja hän alisti suurimman osan saaren keski- ja eteläosien kuninkaista ylivaltaansa. Hänen kuoltuaan 655 Northumbriasta tuli jälleen saaren hallitseva kuningaskunta. Mercia palasi valtaan 658, kun kuningas Wulfhere löi Northumbrian, ja Itä-Anglia, Kent, Wessex, Sussex ja Essex joutuivat Mercian ylivallan alle.


title: Mercia

text: Seuraavat kuninkaat säilyttivät Mercian aseman. Kuningas Ethelbaldin murhaa vuonna 757 seurasi lyhyt sisällissota, jonka jälkeen valtaistuimelle nousi Offa, Mercian merkittävimmäksi noussut hallitsija. Kuningas Kenulf yhdisti Itä-Anglian kokonaan Merciaan vuoden 796 jälkeen. Sillä välin Wessex vahvistui ja hyökkäsi Northumbrian kanssa Merciaan vuonna 821. Mercian valta-asema romahti, ja kuningas Beornwulf kuoli Itä-Anglian kapinassa. Vuonna 829 Wessex valloitti koko Mercian. Wessexin Egbertin valtakausi Merciassa kesti kuitenkin vain vuoden, minkä jälkeen Mercialla oli jälleen sarja riippumattomia hallitsijoita. Viikingit ajoivat vuonna 874 kuningas Burgredin maanpakoon Roomaan. Vasallikuninkaan Ceolwulf II:n karkottivat wessexiläiset noin vuonna 880.


title: Mercia

text: Aethelred, jota kutsuttiin nimellä "Mercian herra" ("Lord of Mercia") hallitsi vuosina 883–911. Hänen puolisonsa oli Wessexin Alfred Suuren tytär Ethelfleda. Aethelredin kuoleman jälkeen Ethelfleda hallitsi yksin kuolemaansa asti 918, jolloin kuninkaaksi nousi hänen veljensä, Wessexin Edvard Vanhempi.


title: Knoppix

text: Knoppix on saksalaisen Klaus Knopperin kehittämä Debianiin pohjautuva Linux-jakelu. Knoppix oli ensimmäinen Linux-jakelu, joka osasi tunnistaa automaattisesti tietokoneen laitteiston ja ladata sille sopivat ajurit. Knoppix oli myös yksi ensimmäisistä Live-CD-jakeluista. Nämä ominaisuudet on sittemmin sisällytetty myös muihin jakeluihin.


title: Knoppix

text: Knoppix on pääasiallisesti tarkoitettu käynnistymään suoraan CD-levyltä — kiintolevyä ei tarvita. Kiintolevyllä varustetussa koneessa Knoppixia voi myös kokeilla ilman, että kiintolevylle tarvitsee kirjoittaa. Toisaalta Knoppix osaa haluttaessa myös tallentaa paikallisasetukset ja asennetut ohjelmat kiintolevylle ilman, että sinne mahdollisesti ennestään asennetun käyttöjärjestelmän toiminta häiriintyy. Knoppixin voi myös asentaa kiintolevylle.


title: Knoppix

text: Versiosta 6.0.1 lähtien Knoppixin oletustyöpöytäympäristönä on ollut LXDE.


title: Matkalla dinosaurusten kanssa

text: Matkalla dinosaurusten kanssa () on BBC:n tuottama dinosauruksia käsittelevä televisiosarja vuodelta 1999. Sarjan on ohjannut Tim Haines. Sarjassa on käytetty tietokoneanimaatiota dinosaurusten liikkumisen esittämiseen. Suomessa Yle TV1 näytti sarjaa vuosina 2000–2001. Sarja on julkaistu myös DVD:nä ja VHS:nä, ja siitä on tehty samanniminen kirja.


title: Matkalla dinosaurusten kanssa

text:
Sijoittuu myöhäistriaskauden Arizonaan 220 miljoonan vuoden taakse.
Kuvauspaikka: Uusi-Kaledonia
Eläimet:


title: Matkalla dinosaurusten kanssa

text:
Sijoittuu myöhäisjurakauden Coloradoon 155 miljoonan vuoden taakse.
Kuvauspaikat: Kalifornia, Chile, Tasmania, Uusi-Seelanti
Eläimet:


title: Matkalla dinosaurusten kanssa

text:
Sijoittuu myöhäisjurakauden Oxfordshireen 149 miljoonan vuoden taakse.
Kuvauspaikat: Bahama, Uusi-Kaledonia
Eläimet:


title: Matkalla dinosaurusten kanssa

text:
Sijoittuu varhaisliitukauden Brasiliaan ja Kantrabiaan 127 miljoonaan vuoden taakse.
Kuvauspaikat: Uusi-Seelanti, Tasmania
Eläimet:


title: Matkalla dinosaurusten kanssa

text:
Sijoittuu varhaisliitukauden Antarktikselle 106 miljoonan vuoden taakse.
Kuvauspaikka: Uusi-Seelanti
Eläimet:


title: Matkalla dinosaurusten kanssa

text:
Sijoittuu myöhäisliitukauden Montanaan 65 miljoonan vuoden taakse.
Kuvauspaikat: Chile, Uusi-Seelanti
Eläimet:


title: Matkalla dinosaurusten kanssa

text: Tavallisten jaksojen lisäksi myöhemmin on myös tehty muutama erikoisjakso.


title: Höyrylentokone

text: Höyrylentokone on lentokone, joka kulkee höyrykoneen avulla. Uskottavimman suunnitelman sellaisen rakentamiseksi esitti ranskalainen Felix du Temple vuonna 1874. Hänen koneensa nousi jalaksilta ilmaan, liiti lyhyen matkaa ja laskeutui turvallisesti maahan, ja näin teki ensimmäisen moottoroidun ilmalennon. Koneen siipiväli oli 13 metriä ja omapaino vain 80 kiloa. Sen runko oli tehty alumiinista.


title: Anjelica Huston

text: Anjelica Huston [ˈhjuːstən] (s. 8. heinäkuuta 1951 Los Angeles, Kalifornia) on yhdysvaltalainen Oscar-palkittu näyttelijä. Hänen isänsä oli ohjaaja John Huston.


title: Anjelica Huston

text: Huston aloitti elokuvissa jo 1960-luvun lopussa, mutta keskittyi vielä silloin luomaan uraa mallina. Huston teki läpimurtonsa elokuvamaailmaan elokuvassa "Prizzin kunnia", josta hän voitti Oscarin parhaasta naissivuosasta.


title: Anjelica Huston

text: Vuonna 1987 Huston esiintyi isänsä Johnin viimeiseksi jääneessä elokuvassa "Muistot". Huston on ollut ehdolla Oscariin myös roolisuorituksistaan elokuvissa "Vihassa ja rakkaudessa" ja "Huijarit". Oscareiden lisäksi hän on ollut ehdolla kolmeen Bafta-palkintoon, viiteen Emmyyn, kahdeksaan Golden Globeen ja kolmeen SAG-palkintoon, joista hän on voittanut Golden Globen parhaasta naissivuosasta sarjassa, minisarjassa tai televisioelokuvassa.


title: Anjelica Huston

text: Huston on myös ohjannut kolme elokuvaa.


title: Anjelica Huston

text: Huston seurusteli näyttelijä Jack Nicholsonin kanssa vuosina 1973–1989. Vuonna 1992 Huston meni naimisiin kuvanveistäjä Robert Graham Jr.:n (k. 2008) kanssa.


title: Anjelica Huston

text:
Ehdokkaana:
Ehdokkaana:
Ehdokkaana:


title: Anjelica Huston

text: Ehdokkaana:


title: Kylmäoja (joki)

text: Kylmäoja on joki Vantaalla. Sen latvustossa on kolme haaraa, joista kaksi tulee Tuusulan Maantiekylästä ja kolmas Lentokentältä (Helsinki-Vantaa).


title: Kylmäoja (joki)

text: Huomattava osa Kylmäojan asuinalueen kautta kulkevan puron latvaosien vedestä on lähteistä nousevaa pohjavettä ja on siksi viileää kesälläkin. Nimen Kylmäoja sanotaan johtuvan tästä veden viileydestä, minkä hevosiaan seudulla juottaneet matkalaiset havaitsivat.


title: Kylmäoja (joki)

text: Puro virtaa Ruskeasannan ja Ilolan läpi lähellä Tikkurilaa. Joki yhtyy myöhemmin Keravanjokeen muodostettuaan ensin Koivuhaan ja Viertolan kaupunginosien välisen rajan. Vuonna 2008 sen valuma-alueesta oli 53 % asutusta, 29 % lentokenttää ja 12 % metsää tai puistoa. Sittemmin Vantaa on rakentanut ja rakentamassa uutta asutusta Kylmäojan valuma-alueelle esimerkiksi Leinelään.


title: Kylmäoja (joki)

text: Kylmäoja oli taimenjoki 1950-luvulle asti. Vuonna 1952 valmistui Helsinki-Vantaan lentoasema, ja siellä liukkauden- ja jäätämisenestoon käytetyt kemikaalit, mm. urea, vahingoittivat Kylmäojaa. Ilmailulaitoksella oli lupa laskea muun muassa glykolia pintavesiin. Sittemmin lentoaseman viemäröintiä uusittiin, mutta Kylmäojan tilanne ei ollut parantunut hyväksi (helmikuuhun 2008 mennessä), mutta lohikaloja nousi jo Kylmäojaan keväisin. Nämä yläjuoksun kalat ovat ilmeisesti Vantaanjokeen istutettujen kalojen poikasia.


title: Kylmäoja (joki)

text: Ruskeasannan Ristipuron alueella on luotu kaksi lampea. Ne ovat huomattavasti lisänneet vesilintujen määrää ja palauttaneet eläimistön elinmahdollisuuksia luonnonmukaisemmaksi.


title: April Jazz

text: April Jazz on Espoon Tapiolassa vuosittain järjestettävä jazz-musiikkitapahtuma. Se on järjestetty vuodesta 1987 alkaen joka huhtikuu.


title: April Jazz

text: April Jazz on pääkaupunkiseudulla järjestettävistä jazz-tapahtumista suurin, ja sen 20-vuotisjuhlissa vuonna 2006 esiintyivät muiden muassa Trio Lee Konitz, Lenni-Kalle Taipale Trio, Mory Kanté, Iiro Rantala, Espoo Big Band ja Chico Freeman.


title: April Jazz

text: April Jazzin taiteellisena johtajana vuoteen 2011 saakka toimi Mape Lappalainen. Tapahtuman järjestää Espoo Big Band ry, ja sitä tukee muun muassa Espoon kaupunki.


title: Anaal Nathrakh

text: Anaal Nathrakh on englantilainen vuonna 1998 perustettu metalliyhtye, jonka tyylilajeina pidetään black metallia, grindcorea ja death metallia. Studioyhtyeen tittelistään huolimatta yhtye on soittanut muutaman keikan. Nykyään yhtye on alkanut soittaa enemmän myös livenä. Yhtyeen erikoinen nimi juontuu elokuvasta "Excalibur – sankarin miekka", jossa ”anál nathrach” tarkoittaa käärmeen hengitystä.


title: Anaal Nathrakh

text: Yhtye aloitti täysraakana black metal -yhtyeenä, mutta albumin "Domine Non Es Dignus" myötä mukaan on tullut enemmän death metal -piirteitä. Ohjelmoitujen rumpujen, samplejen ja ääniefektien myötä Anaal Nahtrakhia on kutsuttu myös industrial metaliksi. Itse yhtye kuitenkin kuvaa musiikkiaan ”necro metaliksi”. Yhtye ei ole ikinä julkaissut kappaleidensa sanoituksia, mutta kappaleiden nimistä sekä harvoista haastatteluista käy selväksi, että teemat liikkuvat maailmanlopun – tai ainakin ihmisrodun lopun – ympärillä. Tästä kertovat jo kappaleennimet kuten ”When Humanity is Cancer”, ”Human, All Too Fucking Human” ja ”I Wish I Could Vomit Blood on You... People”.


title: Anaal Nathrakh

text: Albumi "Eschaton" julkaistiin 16. lokakuuta 2006. Singlekappale ”When the Lion Devours Both Dragon and Child” on kuunneltavissa yhtyeen MySpace-sivulla.


title: Anorexia Nervosa (yhtye)

text: Anorexia Nervosa on ranskalainen sinfonista black metalia soittava yhtye, joka perustettiin vuonna 1995. Yhtyeen laulaja Hreidmarr jätti yhtyeen vuonna 2005, eikä hänelle ole vielä löydetty korvaajaa.


title: Francis Obikwelu

text: Francis Obiorah Obikwelu (s. 22. marraskuuta 1978 Ontisha, Nigeria) on nigerialaissyntyinen portugalilainen pikajuoksija ja kaksinkertainen 100 metrin euroopanmestari. Obikwelu sijoittui satasella toiseksi 2004 olympialaisissa Ateenassa, Kreikassa. Obikwelu on Portugalin historian ensimmäinen arvokisoista mitalin voittanut pikajuoksija.


title: Francis Obikwelu

text: Nigeriassa syntynyt Obikwelu muutti Lissaboniin 16-vuotiaana vuoden 1994 nuorten MM-kisojen jälkeen. Kahden suurseuran SL Benfican ja Sporting CP:n hylättyä Obikwelun anomus päästä seuraan, aloitti Obikwelu työt rakennustyömaalla Algarvessa. Hän aloitti myös Portugalin kielen opiskelun. Opettajan avustuksella Obikwelu pääsi CF Os Belenenses -seuraan, jossa hän aloitti harjoittelemisen.


title: Francis Obikwelu

text: Obikwelu loukkaantui heinäkuussa 2001 ja kun Nigerian yleisurheiluliitolta ei rahaa tullut, joutui Obikwelu kustantamaan matkansa ja polvileikkauksensa itse. Nigerialaisen sprintterin Mercy Nkun mukaan Obikwelu teki päätöksen hakea Portugalin kansalaisuutta, koska Nigerian urheiluliitto laiminlöi tehtäviään toistuvasti. Lokakuussa 2001 hän sai Portugalin kansalaisuuden.


title: Francis Obikwelu

text: Nykyisin Obikwelu edustaa Sporting CP -seuraa.


title: Francis Obikwelu

text: Ateenan olympialaisien 100 metrin alkuerissä Obikwelu oli hurjassa vireessä juosten 2 kertaa alle 10 sekunnin ja tehden uuden Portugalin ennätyksen. Finaalissa Obikwelu juoksi uuden Euroopan ennätyksen, mutta aika 9,86 riitti vasta toiseen sijaan Justin Gatlinin viedessä voiton sadasosalla. Kolmanneksi sijoittuneen Maurice Greenen Obikwelu puolestaan voitti sadasosalla.


title: Francis Obikwelu

text: 200 metrin finaalissa Obikwelu sijoittui viidenneksi.


title: Bank of England

text: Bank of England on Yhdistyneen kuningaskunnan keskuspankki. Englannissa sitä kutsutaan lempinimellä "The Old Lady" (”Vanha rouva”). Sen rakennus on seissyt Threadneedle Streetillä Lontoon keskustassa vuodesta 1734. Pankilla on yksinoikeus julkaista setelirahaa ja kolikoita Englannissa ja Walesissa, se hallitsee maan kultavarantoa ja tukee hallituksen talouspolitiikkaa pitämällä hintoja vakaina.


title: Bank of England

text: Pankki perustettiin vuonna 1694. Samaan aikaan perustettiin Skotlantiin Bank of Scotland, joka edelleen painaa omia seteleitään. Vuonna 1844 punta sidottiin kultaan ja pankki sai yksinoikeuden painaa seteleitä (aiemmin seteleitä painaneet pankit saivat edelleen jakaa niitä). Pankki kansallistettiin 1946.


title: Bank of England

text: Pankin pääjohtajana on kesästä 2013 lähtien toiminut Mark Carney. Hänen edeltäjänsä oli Mervyn King.


title: Chico Freeman

text: Chico Freeman (s. 17. heinäkuuta 1949 Chicago) on yhdysvaltalainen tenorisaksofonisti.


title: Chico Freeman

text: Freeman syntyi muusikkoperheeseen: hänen isänsä Von Freeman on jazz-muusikko, ja Chico Freemania opettivat myös kitaristi- ja rumpaliveli. Freeman soitti alun perin trumpettia, mutta vaihtoi soittimensa sittemmin saksofoniin. Keskeisenä musiikillisena vaikuttajana kotikaupungissaan Chicagossa hän pitää yhdistystä Association for Advancement of Creative Musicians (AACM) ja sen perustajaa Muhal Richard Abramsia, jonka johdolla hän opiskeli musiikin teoriaa. Chico Freeman valmistui Northwestern-yliopistosta vuonna 1972 ja muutti New Yorkiin 1977. Freeman on johtanut useita yhtyeitä ja tehnyt yhteistyötä muiden muassa Elvin Jonesin, Sun Ran ja Don Pullenin kanssa. Vuonna 1980 hänet äänestettiin "Down Beat" -lehden lukijaäänestyksessä vuoden kiinnostavimmaksi uudeksi kyvyksi.


title: Chico Freeman

text: Freeman on kiertänyt kansainvälisesti ja esiintynyt Suomessa Pori Jazz -festivaaleilla kvartetteineen 1981 ja Espoon April Jazzissa Espoo Big Bandin solistina 2006. Vuonna 1980 hänen oli määrä olla mukana Edward Vesalan kokoonpanossa yhdessä saksofonisti James Spauldingin ja basisti Reggie Workmanin kanssa, mutta aikataulut eivät kohdanneet.


title: Forest Silence

text: Forest silence on unkarilainen dark ambient / black metal -yhtye, jonka perusti Sear Bliss -yhtyeen kosketinsoittaja Winter vuonna 1996. Yhtyeen musiikki on tunnelmallinen yhdistelmä dark ambient ja black metal -elementtejä.


title: Forest Silence

text: Alkuvuosinaan yhtye soitti talviaiheista dark ambientia, mutta ensimmäisellä kokopitkällä albumilla, "Philosophy of Winterillä", kuullaan ambientin rinnalla myös black metallia.


title: Forest Silence

text: Yhtyeen tuorein teos on kesällä 2010 julkaistu "Winter Ritual EP", joka sisältää myös uudelleenjulkaistuja kappaleita "The Third Winteriltä".


title: Forest Silence

text: Yhtye kertoo myös MySpace-sivuillaan suunnittelevansa uutta kokopitkää albumia, jossa tiettävästi olisi uudelleenjulkaistua materiaalia yhtyeen demolta "Winter Circle".


title: Arkkiveisu

text: Arkkiveisu tai arkkiviisu oli laulu, joka kertoi merkittävistä tai oudoista tapahtumista (kuten "Titanicin" tuho, luonnonmullistukset, rikokset) tai henkilökohtaisista kokemuksista. Arkkiveisut toimivat tiedonvälittäjinä ja maailmankuvan muokkaajina. Niitä levitettiin irtonaisille arkeille painettuina. Runomitta ja sävelmä auttoivat laulajaa muistamaan tapahtumat. Näin arkkiveisut saattoivat levitä laajallekin suusta suuhun myös lukutaidottoman kansan parissa.


title: Arkkiveisu

text: Arkkiveisut syntyivät Saksassa 1400-luvun lopulla ja niillä oli laajat markkinat myös Britteinsaarilla, Ranskassa ja Alankomaissa. Ruotsin varhaisin arkkiveisu on vuodelta 1583, Suomen vuodelta 1622. Perinne jatkui aina 1930-luvulle saakka; esimerkiksi P. J. Tynkkynen sepitti arkkiveisun "Louhen tuho" höyrylaiva "Louhen" haaksirikosta vuonna 1934. Arkkiveisujen painosmääristä ei ole tarkkaa tietoa, koska ne levisivät etupäässä suusta suuhun. Myös veisujen kokonaislukumäärä on epävarma, mutta niitä arvellaan julkaistun koko Ruotsin vallan ajalla noin 250 kappaletta.


title: Arkkiveisu

text: Arkkiveisujen tuottamista määrittelivät kaupalliset tavoitteet. Arkkiveisut pitivät kirjapainot hengissä silloin, kun suuria painotöitä ei ollut. Painajat julkaisivatkin niitä mielellään. Veisuilla tuli menekkiä saadakseen olla uutuuden viehätystä, sillä ne toimittivat rahvaan uutislehdyköiden asiaa. Uutuuden tavoittelu meni välillä niinkin pitkälle, että vanhojen arkkiveisujen painovuosi saatettiin salata ja merkitä ne painetuiksi ”tänä vuonna”. Kun Ruotsin kuningatar Ulrika Eleonora nuorempi kuoli vuonna 1742, Suomen kansan surun tulkitsijaksi painettiin uutena sama arkkivirsi, joka oli vuonna 1695 sepitetty kuningattaren äidin, Ulrika Eleonoran vanhemman, kuoleman johdosta. Uusia arkkiveisuja ilmestyi vain harvakseltaan.


title: Arkkiveisu

text: Arkkiveisut olivat koko-, puoli- tai neljännespainoarkin suuruisia lehtisiä, jotka sisälsivät yhden tai useamman veisun. Myyjät kaupustelivat niitä markkinoilla, väenkokouksissa ja kirkonmäillä laulaen veisun kertaalleen läpi mainosmielessä. Ne oli yleensä sovitettu johonkin tunnettuun sävelmään, kuten virteen, jotta ne oli helppo oppia. Myös inhoista rikoksista saatettiin laulaa hengellisen virren sävelin.


title: Arkkiveisu

text: Arkkiveisut eivät pyrkineet muuttamaan yhteiskuntajärjestystä, vaan pysyttivät rahvaan asemassaan. Näin veisujen julkaisemista ei säännelty tai pyritty estämään. Arkkiveisuja alettiin määrätietoisesti vastustaa vasta 1800-luvulla joutavina ja arvottomina. Tuolloin maallisten arkkiveisujen määrä lisääntyi runsaasti. Kansanvalistajat olivat huolestuneita rikos- ja rakkausaiheiden yleisyydestä, sillä arkkiveisuissa tulivat julki niin elämän raadolliset kuin lihallisetkin puolet. Niissä laulettiin rakkaussuhteista, himoista ja nautintoaineista. Sensaatiohakuisuus oli suorastaan suotavaa, sillä se lisäsi myyntiä.


title: Arkkiveisu

text: Arkkiveisut sitoutuivat yleisönsä, rahvaan, elämänpiiriin. Veisujen pääsisältöä olivat onnettomuudet, katovuodet, luonnonmullistukset ja sodat, jotka muodostivat perustan rahvaan historialliselle muistille. Tunnettu arkkiveisujen sepittäjä Anders Aschelinus esimerkiksi sepitti nälkävuosista runon "Ylitsen sen ei ikään täydellisesti surkuteltavan ja valitettavan näljän" (1697 ). Hän kutsui Suomea runossa Sodomaksi ja kuvasi asukaspoloja: "Nälkä heit jo vajottaa,/Niin että nahka luisa rippuu,/Väki jäsenist pois tippuu."


title: Arkkiveisu

text: Arkkiveisut korostivat säätyeroja ja niiden pysyvyyttä. Veisu "Prameasta piiasta" tähdensi rahvaalle vaatimattomuutta ja varoitti sitä esiintymistä parempana kuin olikaan. Laulu kertoi palvelustytöstä, joka ei suostunut antamaan palkastaan mitään köyhille vanhemmilleen, vaan käytti kaikki rahansa koreiden vaatteiden ostoon. Isän kuoltua hän ei osallistunut äyrilläkään hautauskuluihin. Koreilunhalu johti tuhoon. Emäntä lähetti hyväsydämisyydessään piian viemään leipiä surutaloon, mutta kun tyttö ei matkalla halunnut kenkiensä likaantuvan, hän käytti leipiä astinlautana. Tytön jalat juuttuivat tässä puuhassa kiinni maahan. Kirkosta palaava väki yritti kaikin voimin irrottaa häntä, mutta mikään ei auttanut. Maa avautui ja nieli kiljuvan tytön uumeniinsa.


title: Arkkiveisu

text: Arkkiveisuissa oli usein käskevä tai ojentava sävy. Ne olivat sivistyneistön rahvaalle kirjoittamia opetuksia, joissa edellytettiin ahkeruutta ja kuuliaisuutta. Työ olikin onnettomuuksien ohella keskeinen arkkiveisujen aihepiiri ja esittämisympäristö. Veisut tarjosivat rahvaalle opetusta ja ajanvietettä työn lomaan, kuten Gabriel Tuderuksen talonpoikia ylistävän veisun alkusanoista voidaan lukea. "Ruumis raukka ratki raukee,/Jolles joskus työstä taukee,/Jollain jutul itsees iloit,/Väsynt väkees välist virvot;/Sill sä suuret surut soitat,/Työhön suas sorkiaks saata.


title: Arkkiveisu

text: Suomessa arkkiveisuja kirjoittivat etupäässä papit tai muut oppineet miehet, jotka olivat ammattinsa puolesta rahvaan kanssa tekemisissä. He muotoilivat sanansa yleisönsä karkeana pitämäänsä elämäntyyliin soveltuviksi. Muualla Euroopassa arkkiveisuja kirjoittaneet kuuluivat rahvaan piiriin. Edustettuina olivat niin räätälit, suutarit ja muut käsityöläiset, sotilaat, rengit kuin nuoret neidotkin.


title: Per-Gunnar Andersson

text: Per-Gunnar Andersson (s. 10. maaliskuuta 1980) on ruotsalainen ralliautoilija. Rallidebyyttinsä hän teki vuonna 1999. Hän on nuorten rallin maailmanmestari, eli JWRC-luokan voittaja vuodelta 2004. Voittaessaan tittelin Andersson ajoi Suzukilla.


title: Per-Gunnar Andersson

text: Kaudet 2005 ja 2006 Andersson jatkoi Suzukilla JWRC-luokassa. 2007 Andersson voitti toistamiseen junioreiden luokan ja kaudeksi 2008 hän solmi koko kauden kattavan sopimuksen Suzukin WRC-autolla ajamisesta tehdastallissa.


title: Per-Gunnar Andersson

text: Kaudella 2008 Andersson keräsi 12 pistettä MM-sarjasta, kaksi pistettä enemmän, kuin tallikaverina toiminut Toni Gardemeister. Andersson ajoi pisteille Monte Carlossa, Uudessa-Seelannissa, Japanissa ja Walesissa.


title: Per-Gunnar Andersson

text: Kaudeksi 2009 Andersson ei saanut tallipaikkaa, ja hän ajoi satunnaisia ralleja Ruotsissa ja Norjassa.


title: Per-Gunnar Andersson

text: Kaudella 2010 Andersson ajoi S2000-luokan autolla viisi MM-rallia, ja Andersson voitti yhdessä kilpailussa luokkansa, ja sijoittui kolmessa muussa kilpailussa palkintokorokkeelle. Andersson ajoi myöskin Bulgarian rallin Stobartin Focus WRC:llä, ja ajoi pisteille ollen seitsemäs.


title: Per-Gunnar Andersson

text: Kaudella 2011 Andersson kiersi Protonilla IRC-sarjaa ja ajoi sen ohessa kahdessa MM-osakilpailussa M-Sportin Fordilla sekä Neste Rallissa N-ryhmän Subarulla. 2012 kauden Andersson ajoi Proton Satria Neo S2000:lla sekä SWRC- että APRC-sarjoissa. Kauden tuloksena oli Super2000-autojen SWRC-sarjan mestaruus.


title: Per-Gunnar Andersson

text: Andersson ajoi vuonna 2013 Sardinian, Suomen ja Saksan MM-rallit, joista paras tulos tuli Suomen MM-rallista kahdeksannella sijalla.


title: Per-Gunnar Andersson

text: Vuonna 2016 Andersson voitti Ruotsin rallimestaruussarjassa nelivetoluokan mestaruuden ajettuaan viidessä kisassa voittoon.


title: Kylmäoja

text: Kylmäoja voi tarkoittaa ainakin seuraavia asioita:


title: Acer (yritys)

text: Acer () on taiwanilainen tietotekniikka- ja elektroniikkateollisuusyritys, joka kasvoi vuonna 2004 maailman viiden johtavan PC-valmistajan joukkoon. Acer valmistaa pöytäkoneita, kannettavia tietokoneita, palvelimia, puhelimia ja näyttöjä sekä toteuttaa sähköisen liiketoiminnan palveluita yrityksille, julkishallinnolle, opetukseen ja yksityiskäyttöön.


title: Acer (yritys)

text: Acerilla oli myös halpatietokonebrändi eMachines, joka lopetettiin alkuvuodesta 2013.


title: Acer (yritys)

text: Suomessa Aceria edustaa Acer Finland Oy, joka on perustettu vuonna 1996.


title: Acer (yritys)

text: Acer sponsoroi Ferrarin F1-tallia, ja sillä on myös Ferrari-nimisiä tietokoneita ja puhelimia.


title: Acer (yritys)

text: Yhtiö perustettiin Multitech-nimellä vuonna 1976. Vuonna 1987 nimi vaihdettiin Aceriksi. Yhtiön pääkonttori sijaitsee Sijhihin kaupungissa, Taipein alueella Taiwanissa. Vuonna 2005 yhtiön palveluksessa oli 7 800 työntekijää.


title: Arkkiherttua

text: Arkkiherttua oli Pyhän saksalais-roomalaisen keisarikunnan alueella käytetty arvo kuninkaan ja herttuan välissä. Se oli liian harvinainen ja merkitykseltään liian vaihteleva, jotta sen aseman voisi määritellä tarkasti. Ehkä tunnetuimpia arkkiherttuoita olivat Itävaltaa hallinneet Habsburgit, jotka käyttivät titteliä 1400-luvulta vuoteen 1918 saakka (vuodesta 1804 Itävallan keisariuden rinnalla).


title: Spiraali

text: Spiraali eli kierukka on viiva tai kuvio, joka kiertää itseään leikkaamatta monta kierrosta saman keskipisteen tai akselin ympäri. Geometriassa spiraali on tasokäyrä, joka itseään leikkaamatta kiertää äärettömän monta kertaa saman keskipisteen ympäri ja jota pitkin liikkuva piste loittonee koko ajan keskipisteestä tai lähestyy sitä.


title: Spiraali

text: Analyyttisessä geometriassa spiraalien yhtälöt voidaan helpoimmin esittää napakoordinaattien avulla, jolloin "r" merkitsee etäisyyttä spiraalin keskipisteestä ja "θ" suuntakulmaa. Tällöin etäisyys "r" on suuntakulman "θ" suhteen jokin monotonisesti kasvava tai vähenevä funktio. Myös ympyrä voidaan käsittää spiraalin rajatapaukseksi, jossa etäisyys "r" on vakio.


title: Spiraali

text: Tärkeimpiä spiraaleja ovat:


title: Spiraali

text: Logaritmisen spiraalin ja sen keskipisteen kautta kulkevan suoran keskipisteen samalla puolella olevat leikkauspisteet muodostavat logaritmisen asteikon. Tätä spiraalia muistuttavia kuvioita on luonnossakin, esimerkiksi simpukoiden kuorissa.


title: Miekkavalkku

text: Miekkavalkku ("Cephalanthera longifolia") on Euroopassa ja Aasian vuoristoseuduilla tavattava näyttävän valkokukkainen, monivuotinen kämmekkälaji.


title: Miekkavalkku

text: Miekkavalkku kasvaa 25–50 cm korkeaksi. Varsi on kalju, tanakka ja 6–10-lehtinen. Vuoroittain varressa olevat lehdet ovat 9–15 cm pitkiä ja suikeita. Laji onkin saanut nimensä miekkamaisista lehdistään. Kukinto on harsu tähkä, jossa on 5–20 valkeaa suurta kellomaista, lähes liljamaista kukkaa. Kukkien tukilehdet ovat tavallisesti sikiäintä lyhempiä. Kukan huuli on tylppä ja sen harjumaiset kohoumat ovat keltaiset. Sikiäin on kalju. Miekkavalkku kukkii kesä-heinäkuussa, mutta kukinta on epäsäännöllistä.


title: Miekkavalkku

text: Miekkavalkulla on pitkä, mutkikas juurakko, joka elää symbioosissa sienen kanssa juurisienen kanssa. Juurakossa on kahdenlaisia juuria: suuria, ruokavarastoina toimivia sienirihmattomia juuria sekä ohuita, sienirihmallisia ravinnonottojuuria.


title: Miekkavalkku

text: Kasvin pölyttäjinä toimivat pääasiassa "Halicus" ja "Andrena" -sukujen maamehiläisiä. Hyönteiset hämääntyvät kukkien huulten keltaisista kohoumista, joita ne pitävät heteinä. Miekkavalkun kukissa ei kuitenkaan ole mettä ja ne ovat myös tuoksuttomia.


title: Miekkavalkku

text: Miekkavalkkua tavataan lähes koko Euroopassa pohjoisimpia osia lukuun ottamatta. Lisäksi laji kasvaa Pohjois-Afrikassa, Lähi-idässä, Kaukasuksella ja Aasian vuoristoissa Kiinaan saakka. Itämeren piirissä miekkavalkkua tavataan rannikoilla Ahvenanmaan korkeudelle saakka. Suomessa lajia tavataan vain Ahvenanmaalla. Siellä laji on kuitenkin rauhoitettu. Suurimmat esiintymät kasvavat Hammarlandissa ja Lemlandissa. Parhaimmillaan yhdessä esiintymästä on laskettu yli 10 000 miekkavalkkua.


title: Miekkavalkku

text: Miekkavalkku on kalkinsuosija, mutta muuten sen kasvupaikkavaatimukset ovat väljät. Sitä tavataan lehdoista, lehtoniityiltä, kuusikoista, kalliojäkäliköistä, tienvarsilta ja hylätyiltä pelloilta. Vaikka laji on metsäkasvi, se hyötyy usein ihmisen muuttamasta ympäristöstä. Miekkavalkku on kadonnut monilta kasvupaikoiltaan. Lajin esiintymispaikoista vain harvat ovat suojelualueilla, mutta lajilla ei kuitenkaan Suomessa ole toistaiseksi suurempia uhkatekijöitä.


title: Sear Bliss

text: Sear Bliss on unkarilainen black metal -yhtye, joka perustettiin vuonna 1993.


title: Dale Earnhardt, Jr.

text: Ralph Dale Earnhardt, Jr. (s. 10. lokakuuta 1974, Kannapolis, Pohjois-Carolina) on yhdysvaltalainen kilpa-autoilija. Earnhardt, Jr., joka tunnetaan myös lempinimillä "Dale", "Dale Jr.", "Junior", "The Dominator" ja "Little E", on NASCAR-legenda Dale Earnhardtin poika.


title: Dale Earnhardt, Jr.

text: Urallaan Dale Jr. on kilpaillut Yhdysvalloissa eri autoluokissa ja on muun muassa kaksinkertainen Busch Series -mestari ja 21 osakilpailun voittaja. Vuonna 2006 hänen päätyönsä on ajaa autoa numero 8 (Budweiser Chevrolet Monte Carlo SS) NASCARin NEXTEL Cup -vakioautosarjassa.


title: Dale Earnhardt, Jr.

text: Earnhardt, Jr. omistaa kilpatallin nimeltä JR Motorsports. Hän on myös osakkaana äitipuolensa Teresan kanssa kilpatallissa Chance 2 Motorsports.


title: Dale Earnhardt, Jr.

text: Uransa ammattimaisena kilpa-autoilijana Dale Jr. on aloittanut 17-vuotiaana. Vuonna 2000 hän siirtyi NASCARin pääsarjaan, NEXTEL Cupiin, jossa hänen toistaiseksi paras sijoituksensa on kolmas vuodelta 2003.


title: Dale Earnhardt, Jr.

text: Vuonna 2004 Dale Earnhardt Jr. voitti arvostetun Daytona 500 -kilpailun, päivälleen kuusi vuotta hänen isänsä ainoan voitokkaan Daytona-kilpailun jälkeen.


title: Res Publica

text: Res Publica oli virolainen konservatiivipuolue, mutta puolueen ideologia ei ollut aivan selvä. Res Publica yhdistyi konservatiivipuolue Isänmaaliiton kanssa 4. kesäkuuta 2006 muodostaen "Isänmaan ja Res Publican liitto" -nimisen puolueen. Res Publica perustettiin puolueena joulukuussa 2001, mutta poliittisena organisaationa sen juuret juontavat vuoteen 1989.